text:
El goşy äkitmegiň düzgünleri
Bagažy daşaýyşa kabul etmek
1. Ýolagçynyň goşlary bagaž hökmünde daşalýar – bellige alnan bagaž ýa-da el goşy. Bagaž, düzgün boýunça, ýolagçynyň uçýan howa gämisinde daşalýar. Aýratyn görnüşli howa gämilerinde ýolagçylaryň goşlary diňe bellige alynmadyk bagaž hökmünde daşalýar.
Goşlaryň bellige alynmadyk bagaž hökmünde daşalýan howa gämileriniň sanawy “Türkmenhowaýollary” gullugy tarapyndan bellenilýär.
Ýolagçy howa gämisiniň salonynda ýany bilen umumy agramy 5 kg köp bolmadyk, onuň iň uly ölçegleri 45x35x15 sm uly bolmadyk, mugt daşamagyň bellenilen möçberiniň çäginde daşamaklyga kabul edilýän el goşuny (portfeller, keýsler, sumkalar we beýl.) , şeýle hem aýratyn halatlarda daşaýjynyň rugsady bilen daşalanda aýratyn ätiýaçlyk çärelerini talap edýän zatlary öz jogapkärçiliginde daşaýar.
2. Ýolagçy ähli daşaýan zatlarynyň agramyny ölçemek üçin şu närselerden başgasyny bermeklige borçlanýar:
aýal sumkasy ýa-da papka;
uçuşda çaga üçin iýmit;
saýawan ýa-da hasa;
maýyp adamyň kreslo-kolýaskasy.
3. Ýolagçy howa gämisiniň salonynda daşaýan zatlarynyň abat saklanylmagy barada özi alada etmeli.
Ýolagçy ýolda gatnaw kesilen ýagdaýynda (gijäni geçirmek üçin duralga, uzak wagtlaýyn saklanylmagy we ş.m.) salona geçiren zatlaryny howa gämisiniň bortundan alyp çykarmaga borçly.
4. Bagaž daşaýyşa şu şertlerde kabul edilýär:
ugurda düşülip-geçilmeýän, duralgasyz göni gatnaw bilen daşalanda – awiabiletde görkezilen ýolagçynyň barmaly nokadyna çenli;
ugurda düşülip geçilýän, duralgaly gatnaw bilen daşalanda – ýolagçynyň düşüp-münýän, duralga edýän aeroportuna çenli.
5. Bagaž daşamak üçin kabul edilmegi ýolagça bagaž töleg hatynyň berilmegi bilen tassyklanylýar. Daşamak üçin kabul edilen bagaž bagaž birkasy bilen belgilenýär, onuň ýyrtylýan talony ýolagça berilýär. Şeýle bagaž bellige alnan hasaplanylýar.
6. Bagaž ýolagçynyň uçýan aeroportunda (şäher howa menzillerinde) daşamak üçin kabul edilýär.
7. Bellige alnan bagažy daşamak üçin tabşyrylan pursatyndan we onuň berilýän wagtyna çenli ýolagçy bagaža goýberilmeýär.
8. Daşaýjy bagažyň ýolagçynyň gidýän gatnawynda ugratmak üçin çäreleri görmeli.
Ýolagçy awiabileti satyn alanda, şeýle hem transfer aeroportunda daşaýjy bilen olara daşamak üçin mugt daşamagyň bellenilen möçberinden ýokary bolan goşlaryň agramyny ylalaşmaly.
Ýolagçynyň gidýän gatnawynda bagažy daşamak mümkinçiligi bolmadyk halatynda, daşaýjy ony iň golaý gatnaw bilen ugratmaly, ýolagçynyň ýanynda bagažy mugt daşamagyň bellenilen möçberine laýyk gelýän agramly bagažy ibermek şerti bilen. Goşmaça iberilýän bagaž bellenilen görnüşde goşmaça barlagdan geçirilmeli.
9. Bellige alynmadyk bagažy daşamak üçin resmileşdirilendigi “El goşy” birkanyň ýolagça berilmegi bilen tassyklanylýar, onda ýolagçynyň familiýasy we bagažyň agramy ýazylýar.
10. Bagaž hökmünde 20 kg köp bolmadyk agramly orunlar daşalyp bilner. Her bir ornuň ölçegi 0,5x0,5x1,0 m uly bolmaly däl. Daşaýjynyň rugsat bermegi bilen (aýratyn ýagdaýlarda) daşamaklyga uly agramly we uly gabaraly bagažyň orunlary kabul edilip bilner.
11. Howa gämisiniň doly täjirçilik ýüklenende daşaýjy mugt daşamagyň bellenilen möçberinden ýokary bolan bagažy kabul edilmegini çäklendirip ýa-da kabul etmekden ýüz dönderip biler. Daşaýjy şeýle hem ýolagçynyň goşlaryny eger olaryň agramy, ölçegi, düzümi we gaplamasy şu kadalaryň talaplaryna jogap bermeýän bolsa olary daşamakdan ýüz dönderip biler.
Bagažyň düzümine bildirilýän talaplar
1. Bagaž hökmünde daşamaklyga kabul edilmeýär:
a) ot açýan ýaraglaryň we sowuk ýaraglaryň ähli görnüşleri:
pistoletler, rewolwerler, wintowkalar, karabinler we beýleki ot açýan ýaraglar;
şaşkalar, gylyçlar, gamalar, egri gylyçlar, palaşiler, şpagalar, naýzalar, hanjarlar, kelte gamalar, stiletler, pyçaklar: harby, desant, fin, zyňýan päkili, ýapylýan gulply gama we beýl.;
b) partlaýjy maddalar we olar bilen doldurylan närseler, partladyjy serişdeler:
içlendik gapda we islendik mukdarda dürli aw därileri;
harby oklar (şol sanda kiçi gabaraly);
aw kapsuller (pistonlar) we kapsuller-detonatorlar;
pirotehnik maddalar: signal we yşyklandyryjy raketalar, oturdyjy şaşkalar, tüsse oklary, partlaýjynyň otluçöpi, bengal otlar, demir ýol petardalary;
dinamit, tol, ammonal, trotil we beýleki partlaýjy maddalary;
ç) gysylan we suwuklandyrylan gazlar: durmuşda ulanylýan gazlar (butan-propan) we beýl.;
d) ýeňil ot alýan suwuklyklar:
aseton;
benzin;
nebit önümleriniň nusgalyklary;
mentol;
metallasetat (metil efiri);
tormoz suwuklygy;
kükrt uglerody;
efirler;
etilsellozol;
ähli beýleki ýeňil ot alýan suwuklyklar;
e) ot alýan gaty maddalar:
suw bilen galtaşanda ýylylyk we ýanyjy gazlary bölüp çykarýan maddalar, olar öz-özünden ot alyp, ýangyn döredip bilýär:kaliý, natriý, metal kalsiý we olaryň erginleri,fosfor kalsiýi we beýl.;
ak, sary, gyzyl fosfor we ot alýan gaty maddalar toparyna girýän ähli beýleki maddalar;
organiki perekisler;
granulada we übtük görnüşindäki, gury we çyg, düzüminde 25% az suw ýa-da erediji bolan kolloid nitrosellýuloza; bölek-bölek, çyg, düzüminde 25% az spirt bolan kolloid nitrosellýuloza; gury ýa-da çyg düzüminde 25% az erediji ýa-da 20% suw bolan nitrosellýuloza;
g) awuly we zäherleýji maddalar:
islendik awuly, güýçli täsir ediji we zäherleýji suwuk ýa-da gaty görnüşindäki, islendik gaba gaplanan maddalar:
brusin;
nikotin;
strihnin;
tetragidrofurfuril spirti;
etilenglikol;
simap;
sinil kislotasynyň ähli duzlary we sianly dermanlary;
siklon, sianplaw, myşýak angidrit we ähli beýleki güýçli täsir ediji awuly we zäherleýji maddalar;
k) iýiji we korrozion maddalar:
güýçli organiki däl kislotalar: duz, kükürt, azot we beýl.;
ftorly-wodorod (plawik) kislotasy we beýleki güýçli kislotalar we korrozion maddalar;
l) ýokarda ady agzalyp geçilen maddalaryň alamaty bolan ähli beýleki maddalar, ýükler we närseler we howpsuz daşalmagyna şübhe döredýän we ýangyn döretmek, partlamak üçin ulanylyp bilinjek ýa-da howa gämisiniň ekipažynyň we ýolagçylaryň saglygyna we janyna wehim salyp biljek närseler.
2. Howa arkaly daşaýyşa bagaž hökmünde ýiti ýakymsyz ysy bolmadyk howpsuz suwuklyklar kabul edilýär. Aýna we beýleki döwülýän gaply suwuklyklary bagaž hökmünde daşamaklyga alynmaýar.
3. Uçuş wagtynda ýolagçylara ot açýan we sowuk ýaraglaryň ähli görnüşlerini ýanyň bilen almak GADAGAN EDILÝÄR. Kadadan çykma hökmünde şahsy ýaragy ýörite ýüküň we poçtanyň ýany bilen gidýän ýolagçylar, şeýle hem gulluk saparyna gitmek barada şahadatnamasy (buýruk) bolan konwoirlenýän adamlaryň ýany bilen gidýän garawul düzümine (harby topar) girýän ýolagçylara ýany bilen götermek rugsat berilýär.
4. Saklamaklyga we götermeklige hukugy bolan beýleki ýolagçylaryň ýaragy (atyjy-türgenler,awçylar, geologlar we beýl.) gaplanan görnüşinde bagaž üçin niýetlenen bölümlerde, aýry bagaž bölümleri bolmadyk howa gämilerinde ekipažyň agzalarynyň görkezmegi esasynda tehniki bölümlerinde daşalýar.
Ýaragy götermeklige hukugy bolan adamlar howa gämisine münenlerinde howa gämisiniň serkerdesini ýaragyň barlygy barada habardar etmeli we serkerdäniň ýa-da ikinji uçarmanyň talap etmegi boýunça ony götermeklige bolan hukugyny tassyklaýan resminamany görkezmeli.
5. Ýolagçynyň goşlary bellige alnan bagaž hökmünde daşalýan howa gämisinde aw pyçaklaryny we harby oklary diňe bagaža gaplanan görnüşinde (çemodan, gutular we beýleki gaplar) daşamaklyga kabul edilýär; bu ýerde oklar (patronlar) adaty ölçegli (standart) gutulara gaplanan bolmaly.
Ýolagçylaryň goşlary bellige alynmadyk bagaž hökmünde daşalýan howa gämilerinde aw pyçaklary öz daşlygynda bolmaly we howa gämisine münende uçuş wagtynda ekipažyň agzalaryna saklamak üçin tabşyrmaklyga degişli. Oklar adaty ölçegli gutulara gaplanan görnüşinde daşalýar.
6. Howa gämisiniň bortunda howa gämisiniň ulgamlarynyň we enjamlaryň uçujy-tehniki häsiýetnamalaryna ýaramaz täsir edip biljek ykjam (portatiw)-elektron enjamlary ulanmak GADAGAN EDILÝÄR. Howpsuzlygy üpjün etmek maksadynda howa gämisiniň ekipažy islendik wagtda personal elektron enjamy öçürmek üçin ýüzlenip bilerler.
Şu gurluşlary islendik wagtda (çäklendirilmedik ýagdaýda) ulanyp bolýar:
- gulak enjamlary;
- elektron sagatlar;
- elektrik päkiler.
Şu aşakdaky gurluşlary ulanmak mümkinçiligi howa gämilerini, enjamlary öndüriji-zawodyň maslahatlaryna, şeýle hem howa arkaly howply ýükleri howpsuz daşamak boýunça IKAO (Raýat awiasiýanyň Halkara guramasy) Tehniki gözükdirijilerine (Doc 9284 AN/905) we IATA (Howa ulaglary boýunça Halkara assosiasiýasy) howply ýükler boýunça Tehniki gözükdirjisine (kadalaryna) laýyklykda kesgitlenilýär:
- ýüregiň işine ýardam ediji enjamlar (kardiostimulýatorlar) we beýleki implantasiýa edilen lukmançylyk gurluşlary);
- nerw ulgamyny elektron stimulýatorlar (tijendirijiler);
- adamyň janyny goldaýjy personal ulgamlar we peýdžerler (diňe kabul edijiler).
Howa gämisiniň bortunda haýsy-da bolsa güýçli emitterleri (şöhlelendirijileri) we şol sanda şu aşakdaky gurluşlary ulanmak GADAGAN EDILÝÄR:
- ykjam telefonlar, howa gämisiniň duralgada açyk gapyly we ýangyç bilen doldurylmaýan halatdan başga wagty;
- ikitaraplaýyn geçirijiler (peredatçik), göçme rasiýalar, höwesjeň radio enjamy we gulluk aragatnaşygy üçin ýygylykly diapozonly radioenjamlar, milligers geçirijiler, radiogeçirijiler, başga radioenjamlary;
- radioýygylygyň energiýasyny belli bir ýygylyklara şöhlelendirmek üçin niýetlenen gurluşlar;
- kompýuterler we oýunlar üçin kabel bilen birleşdirilen periferiýa gurluşlary;
- AM/FM radioenjamlary (amplitudal/ýygylykly modulýasiýaly);
- portatiw telewizion gurluşlar;
- distansion-dolandyrylýan oýnawaçlar, distansion gurluşlar.
Şeýle gurluşlar daşamaklyga gaplanan görnüşinde kabul edilýär.
Howa gämisiniň gapysy ýapyk wagty, ýerden gidende (ruleniýe), uçanda, ilkinji beýikligi alanda, aşaklanda ýa-da gonanda, ähli portatiw elektron gurluşlar, şol sanda aşakda görkezilen enjamlar, çäksiz ulanmaklyga rugsat berlenden başgasy öçürilmeli:
- personal kompýuterler;
- personal kompýuterler üçin periferiýa gurluşlary;
- oýunly personal kompýuterler;
- örän ýokary ýygylykly kabul ediji geçirijiler- skanerler;
- sifrli kassetaly oýnadyjy/ ses ýazyjy enjam;
- kompakt-diskleri oýnadyjy;
- DVD oýnadyjy (sifrli wideodisk);
- Wideomagnitofon/ işlediji ulgamlary;
- Kalkulýatorlar;
- GPS ulgamlary (nawigasiýa we ýerleşýän ýeriňi kesgitleýji global hemra ulgamy).
Dürbiler, radioenjamlar, surat, wideo we kino enjamlary daşamaklyga gaplanan görnüşinde kabul edilýär. Ýolagçylara şeýle enjamlary ýany bilen almak we uçuş wagtynda howa gämisinde ulanmak GADAGAN EDILÝÄR. Kadadan çykma hökmünde gulluk saparlaryna barýan merkezi we etrap gazetleriniň, žurnallarynyň, radio we telewideniýe suratçylaryna uçuş wagtynda olary ulanmazdan kino-surat enjamlary ýany bile almak rugsat berilýär.
7. Gymmat şaý-sepleri, pullary we resminamalary ýolagçy bagaža tabşyrman ýany bilen almaly.
8. Daşaýyş wagtynda ätiýaçlyk aýratyn çärelerini ýa-da abatlylygyny (kiçi göwrümli göçme magnitofonlar, radiokabul edijiler, telewizorlar, hrustaldan edilen önümler we beýl. ) saklamak üçin aýratyn şertleri talap edýän port we döwlegen närseleri daşaýjy bilen ylalaşmak esasynda ýolagçy tarapyndan howa gämisiniň salonynda olary hökmany gözden geçiriş üçin bermek şerti bilen daşalyp bilner. Bu närseler bagaž hökmünde gymmaty yglan edilenden soň daşamaklyga kabul edilýär.
9. 5 kg agramy köp bolan ir-iýmişler, gök we bakja önümleri daşamak üçin ýaramly gaba gaplanan görnüşinde bagaž hökmünde kabul edilýär.
10. Itler, kiçi öý haýwanlary, guşlar daşamak üçin diňe daşaýjy bilen deslapdan ylalaşyp, we weterinar gözegçilik edaralarynyň çykarmaklyga we salmaklyga rugsadynyň bar bolmagynda kabul edilýär. Ýolagçylaryň salonynda daşalaýan itler geýdirilýän tumşuklyk daňylan görnüşinde saklanylmaly. Ownuk öý haýwanlary gutularda, sebetlerde ýa-da kapasalarda daşalýarlar.
Haýwanlary daşamak üçin nyrhlary ulanmagyň kadalaryna bellenen aýry töleg tutulýar. Kadadan çykma hökmünde kör adamlaryň ýany bilen gidýän iýdiji-itleri görkezmek bolar.
11. Holodilnikler, ýuwujy, aýak tikin maşynlary, motosikller, motorollerler, mopedler, welosipedler, sport we aw gaýyklary, olaryň motorlary, awtopokryşkalar, uly göwrümli mehanizmler, enjamlar, abzallar, ätiýaç şaýlary, saz gurallary, halylar, lyžalar we ş.m., şeýle hem ölçegleri 0,5x0,5x1,0 m uly bolan beýleki iri gabaraly zatlar (telewizorlardan, magnitofonlardan we radioenjamlardan başgasy), düzgün boýunça, ýolagçylardan daşamak üçin ýük hökmünde kabul edilýärler. Emma daşaýjy, mümkin boldugyndan, bu görkezilen zatlary bagaž hökmünde alyp biler. Bu zatlaryň daşaýyşlary nyrhlary ulanmagyň kadalaryna laýyklykda ýolagçy tarapyndan tölenilýär.
12. Telewizorlar, magnitofonlar we radioenjamlary daşamak üçin aýry gapda bagaž hökmünde alynýar. Olar daşalanda nyrhlary ulanmagyň kadalarynda bellenilen möçberden ýokary bolan agramy bolanda, her bir ornuň hakyky agramy üçin bagaž nyrhy boýunça töleg alynýar.
13. Ýolagçy daşamak üçin gadagan edilen ýa-da şu Kadalarda bellenen daşamagyň aýratyn şertlerini berjaý etmän tabşyrylan närseleriň bagažda daşalmagy üçin jogapkärçiligi çekýär.
Bozulmalaryň ähli wakalary boýunça ykrarnamalar düzülýär. Daşamak üçin gadagan edilen zatlar degişli döwlet edaralaryna geçirilýärler we ýok edilýär.
Bagažy gaplamak
1. Bagaž hökmünde daşalýan zatlar daşamak üçin amatly bolan, tutawaçly çemodanlara, sumkalara, düwünçek we beýleki şuňa meňzeş gaplara gaplanmaly. Gutular, gapyrjaklar we sebetler daşy daňylan bolmaly we götermek üçin ýaramly bolmaly. Gulplar gurat we ýapyk bolmaly. Gapaklar, düýpleri we diwarlary yşsyz we bir-birne jebis ýanaşyp durmaly. Ýüpler ýa-da guşaklar berk we düwülen ýerleri bolmaly däl.
Gulplary bolmadyk çemodanlar, sumkalar, portfeller, sebetler ýörite gaplanan bolmaly.
Bagaža tabşyrylýan orunlaryň gaplamasy daşaýyşda ähli amallaryň ýerine ýetirilýän wagty adaty ýagdaýda göterilende olaryň içindäkileriň abat saklanylmagyny üpjün etmeli.
2. Bagaža tabşyrylýan her bir ornuň aýry gaplamasy bolmaly. Aýry gaplanan iki ýa-da ondan hem köp zatlary bir orunda ýerleşdirmek, şol sanda çemodanlara dolanan zatlary daňmak GADAGAN EDILÝÄR.
Hojalyk torlaryna gaplanan zatlar bellige alnan bagaž hökmünde daşamaklyga alynmaýar. Olar daşaýjy bilen ylalaşmak arkaly ýolagçy bilen salonda daşalyp bilner.
3. Gaplamasynda ýiti çykyp (çüýler, gyrasyna dakylýan metal lentalaryň uçlary, simler we ş.m.) duran zatlary bolan bagaž, şeýle hem gurat däl gaplamaly bagažy daşamaklyga GADAGAN EDILÝÄR.
Mugt daşamak üçin bagažyň möçberi
1. Bagažyň mugt daşamak üçin möçberi howa gämisiniň görnüşine baglylykda “Türkmenhowaýollary” gullugynyň kadalaryna, gözükdirijilerine we buýruklaryna laýyklykda bellenilýär.
2. Bellenilen möçberleriň çäginde bagažy mugt geçirmek (daşamak) hukugy her bir uly ýaşly ýolgça (şol sanda ýeňillikli, mugt we gulluk awiabiletleri bolan), şeýle hem çaga awiabileti boýunça daşalýan çaga berilýär. Çagasyny mugt daşaýan ýolagçy çaganyň bagažyny mugt daşamak hukugy berilmeýär.
3. Bagažy mugt daşamak möçberi şulara ýaýramaýar:
adyna we niýetlenilişine garamazdan gaplanan görnüşindäki ölçegleri 0,5x0,5x1,0m ýokary bolan ýolagçylaryň zatlaryna;
adyna we niýetlenilişine garamazdan, bir ornuň agramy 30 kg ýokary bolan ýolagçynyň zatlaryna, çemodanlaryna, sumkalara, gutulara;
güllere, ösümlik nahallaryna, gök otlara (gök sogan, petruşka, şawel, ukrop, ysmanak, kinza, reýhan we ş.m.), guradylan ösümliklere (gapda), agaçlaryň we gyrymsy agaçlaryň şahalaryna, 5 kg köp agramly ir-iýmişlere, gök we bakja önümlerine;
Türkmenistanyň Aragatnaşyk ministrliginiň feldýegerleri ýa-da beýleki edaralarynyň işgärleriniň ýany bilen äkidýän hatlara;
haýwanlara (öý we ýabany), guşlara, diri balyklara, bal arylaryna we beýleki diri jandarlara, kör ýolagçylaryň ýany bilen gidýän iýdiji-itlerden başgasyna; iýdiji-itler mugt daşamagyň möçberiniň hasabyna daşalýarlar.
Ýokarda sanalyp geçilen zatlaryň daşaýyşlary adyndaky “Türkmenhowaýollary” gullugynyň kadalaşdyryjy hukuk namalaryna laýyklykda olaryň hakyky agramy boýunça tölenilýär.
4. Umumy maksatda we bir howa gämisinde bir ugurda şol bir barmaly nokadyna gidýän ýolagçylar (delegasiýa, syýahatçylar, ýolhaty bilen gidýänler, sport we beýleki toparlar we ş.m.) daşalanda(resminama bilen tassyklanan), ýolagçylaryň talap etmegi ýa-da olaryň razyçylygy bilen bagažy mugt daşamagyň birleşdirilen möçberi berilýär, ol bu toparyň ýolagçylarynyň bagažyny mugt daşamagyň toparlaýyn möçberi bolup durýar. Bagažy daşamagyň toparlaýyn möçberi ulanylanda bagažy kabul etmek we bermek bilen baglanyşykly ähli amallar toparyň ýolbaşçysy tarapyndan resmileşdirilýär.
Bagažy mugt daşamagyň toparlaýyn möçberi maşgala agzalary daşalanda hem ulanylýar.
Tölegli bagaž
1. Mugt daşamagyň möçberinden ýokary bolan möçberde ýolagçynyň goşlaryny daşamak üçin töleg bellenilen nyrh boýunjça tölenilýär.
2. Ýolagçy daşaýjy bilen ylalşyp, daşalýan bagažyň orun sanlaryny we agramyny azaltmaklyga hem-de köpeltmeklige haklydyr.
3. Ýolagçynyň ugurda daşalýan bagažyny köpeltmek islän halatynda ol mugt daşamagyň möçberinden ýokary bolan ýa-da öň tölenen daşaýyşyň agramyndan ýokary bolan agramly bagažyň daşaýyş gymmatyny (bahasyny) tölemeklige borçlanýar. Ýolagçynyň ugurda daşalýan bagažyny azaltmak islän halatynda ol daşaýja tölenen daşaýyş tölegi boýunça hiç hili gaýtadan hasaplaşyklary geçirmeýär.
4. Daşaýjy barmaly aeroprtunda ýa-da düşülip geçilýän aeroportda bagažyň agramyny barlamaga hukugy bardyr. Eger-de ýolagçynyň mugt daşamagyň bellenilen möçberinden ýokary bolan ýa-da bagaž töleg hatynda görkezilenden ýokary bolan bagažy geçirýändigi we ony tölemändigi bellenilse, onda ol daşaýja bagažyň bu böleginiň gymmatyny tölemeklige borçly.
Bagažyň gymmatyny yglan etmek
1. Bagaž daşaýyşa yglan edilen gymmaty bilen tabşyryp bilner. Yglan edilen gymmat bagažyň hakyky gymmatyndan ýokary bolmaly däl.
Ýolagçynyň daşamak üçin tabşyrýan bagažynyň gymmatyny yglan edende, daşaýjy ýolagçydan bagažyň içindäki zatlara gözden geçirmekligi talap edip biler we yglan edilen gymmatyň we bagažyň içindäki zatlaryň gymmatynyň aýdyň barabar gelmeýänligini anyklasa, onuň hakyky gymmatyny kesgitlemeklige ýa-da yglan edilen gymmatly bagažy daşamak üçin kabul etmekden ýüz öwürmeklige haklydyr.
2. Bagaž hökmünde daşamak üçin kabul edilýän ähli zatlar abat gaplamada ýerleşdirilen bolmaly.
3. Bagažyň gymmatynyň yglan edilmegi üçin nyrhlary ulanmagyň kadalarynda bellenilen ýygym tutulyp alynýar.
Bagažy bermek
1. Bellige alnan bagaž bagaž töleg hatyny berýän adama bagažy kabul ediji-tabşyryja bagažyň her bir ornuna berlen bagaž birkasynyň ýyrtylýan talonyny tabşyranyndan soň berilýär.
2. Bellige alynmadyk bagažy ýolagçy howa gämisiniň bortundan bagažy kabul ediji-tabşyryja awiabileti berenden soň alyp biler.
3. Bagaž ony daşamak üçin kabul edilende, onuň ahyrky eltilmeli diýlip hasap edilen aeroportunda berilýär. Emma ýolagçynyň haýyşy boýunça aralyk aeroportda berlip bilner, eger-de bu ýagdaý uçýan gäminiň giç galmagyna getirmeýän bolsa.
4. Bagaž töleg haty ýa-da bagaž birkanyň ýyrtylýan talony ýitirilen ýa-da berilmedik ýagdaýynda, bagažy almaklyga ymtylýan adam bu bagažy almak hukugy üçin ýeterlik subutnama berende berilýär. Şeýle ýagdaýda bagaž ykrarnama boýunça berilýär.
5. Bagažyň ýetmezçilik eden ýa-da zeper ýetirilen ýagdaýynda, aeroport bellenilen görnüşde täjirçilik ykrarnamasyny düzýär. Ykrarnamanyň bir nusgasy ýolagça berilýär.
Resmileşdirilmedik bagaž alnanda onuň näsazlyklary bagažyň eýesiniň täjirçilik ykrarnamasy boýunça daşaýja nägilelikleri we hak isleýişleri bermek hukugyndan mahrum etmeýär, eger awiasiýa kärhanasynyň wezipeli adamlary täjirçilik ykrarnamasyny düzmekden ýüz öwüren bolsalar we olaryň hereketleri bagažyň eýesi tarapyndan arz-şikaýat edilen bolsa.
6. Ýolagçy eger onuň ahyrky eltilmeli diýlip hasap edilen aeroportuna gelen güni bagažy berilmedik bolsa, ol bagaž ýitirilen hasaplamaga we arz-şikaýat bermegiň esasynda onuň gymmatynyň öwezini dolunmagyny talap etmäge haklydyr.
Bagažy saklamak
1. Barylmaly aeroportuna gelen bagaž gelen gününi hasaba alyp, iki günüň dowamynda mugt saklanylýar. Soňky günlerde bagažy saklamak üçin nyrhlary ulanmak kadalarynda bellenen töleg alynýar.
Bagažyň eýesi tarapyndan bagaž gelen gününden başlap 30 günüň dowamynda alynmadyk ýagdaýynda talap edilmedik diýlip hasaplanylýar we ýerlenmäge degişli bolýar.
2. Resminamasyz bagaž, ýagny bagaž birkasy bolmadyk we eýesi kesgitlenilmedik bagaž bagažyň howa gämisinden düşürilen aeroportunda eýesiniň gözleg işleri alyp barylýan, ýöne 6 aýdan köp däl wagtyň dowamynda saklanylýar. Bu möhlet tamamlanandan soň resminamasyz bagaž ýerlenilýär.
3. Eýesi gözleg işleriň netijesinde kesgitlenen resminamasyz bagaž bu bagažy alan ahyrky aeroportunda bagažyň eýesine onuň gelendigi barada ýazmaça habar berenden soň 30 günüň dowamynda saklanylýar. Görkezilen möhlet tamamlanandan soň bu bagaž talap edilmedik diýlip hasaplanylýar we ýerlenmäge degişli bolýar.
4. Ýolagçynyň bellige alynmadyk, howa gämilerinde, aeroportlarda, şäher howa menzillerinde ýatdan çykarylan ýa-da ýitirilen bagažy we goşlary talap edilmedik bagažyň saklanyş kameralarynda 30 günüň dowamynda saklanylýar, we ondan soň bellenilen tertipde ýerlenýär.


c: text/html

text:
Türkmenistana gara reňkli awtoulaglary getirmek gadagan edildi. Bu maglumaty Aşgabat şäher gümrükhanasynda hem tassykladylar.
Bu edaranyň adynyň tutulmagyny islemedik işgäriniň aýtmagyna görä, 13-nji ýanwardan bäri ýurduň içine serhetden gara reňkli awtoulaglar geçirilmeýär.
Bu gadagançylyk diňe bir gara reňkli awtoulaglara degişli bolman, eýse goýy gök, goýy gyzyl, ýagny aýdylyşy ýaly, garaňky reňkli awtoulaglaryň hemmesine degişli. Bu edaranyň işgärleriniň ýurda garaňky reňkli awtoulaglary asla getirmezligi ýogsa-da olary ak reňk bilen reňkläp getirmegi eýýäm geçen ýylyň soňlarynda adamlara maslahat berip ugrandygy barada maglumat aldyk.
Agzalýan çäklendirmeler hakda resmi mediada hiç hili maglumat ýok.
"Howa şertleri"
Emma gümrük gullugynyň işgärleri bilen söhbetdeş bolan käbir adamlar bu çäräniň “gara reňkiň Türkmenistanyň howa şertlerine gabat gelmeýändigi” bilen düşündirilýändigi barada özlerine aýdylandygyny gürüň berdiler.
Edil şeýleräk bahana bilen mundan ozal, gara aýnaly maşynlara garşy hem çäre görlüp, şol aýnalar çalşylmaly edilipdi. Häzirki aladanyň aýnaly mesele bilen haýsydyr baglanyşygynyň bolup- bolmandygy hakda hiç hili maglumat berilmeýär. Şol bir wagtyň özünde, bu çäräniň sebäbi hakda degişli ýolbaşçylaryň özünde hem takyk maglumat ýok ýaly.
Ak reňkiň kulty
“Gara maşynlaryň ýurda getirilmeginiň gadagan edilmegi barada aýdylanda, käbirleri bu ädimiň Aşgabady ak şähere öwürmek baradaky tagalla bilen baglydygyny aýdýarlar” diýip, özüni Maksat diýip tanadan we Aşgabat şäher gümrükhanasynda awtoulagyny resmileşdirjek bolýan bir ildeşimiz gürrüň berdi.
Maksat öz tanyşlarynyň biriniň gara reňkli dört sany awtoulagyny şu ýylyň başyndan bäri gümrükden geçirip bilmeýändigini hem sözüniň üstüne goşdy.
Gara reňkli maşynlara garşy girizilýän bu çäklendirmelerden biraz öň, geçen ýyl ministrlikleriň we döwlet edaralarynyň ýolbaşçylarynyň aglabasynyň münýän gara reňkli ”Mersedes” kysymly gulluk maşynlary ak reňkli awtoulaglara çalşylypdy.
Mundan başga-da, häzir Aşgabady “aklaşdyrmak” çäresi hem giň gerim bilen alnyp barylýar. Şäheriň ak reňke boýalýan binalarydyr ýaşaýyş jaýlary az däl. Şu nukdaýnazardan, awtoulaglaryň dürli reňklerine girizilen gadagançylygyň-da ak reňkiň kulty bilen bagly bolmagy ähtimal diýen çaklamalar bar.
Ýeri gelende aýtsak, ýurtda soňky döwürlerde awtoulaglaryň daş keşbi bilen bagly girizilýän gadagançylyklar diňe bu gadagançylyk bilen çäklenmeýär. Häkimiýetler raýatlaryň hususy awtoulaglarynyň daş keşbine uly üns berýärler.
Geçen ýylyň iýul aýynyň ahyrynda polisiýanyň ýol gözegçilik gullugy paýtagtdaky hususy awtoulaglaryň tekerlerine dakylan gara reňkli diskleri gadagan etdi.
Gara diskleriň gadagançylygy bilen bir hatarda “Toýota” awtoulaglarynyň “Kemri”, “Korolla” ýaly görnüşleriniň yzky we öňündäki bamperleriniň zawoddan çykanda goýlan spoýleri gadagan edildi.
Awtoulaglaryň daş keşbi bilen bagly girizilen bu gadagançylyklaryň sebäpleri barada resmi taýdan maglumat ýa-da düşündiriş berilmeýär.

robotstxt: allowed

filter: keep


text:
Amerikanyň Birleşen Ştatlary Merkezi Aziýa ýurtlarynyň birinde C5+1 formatynda duşuşyk geçirmegi planlaşdyrýar diýip, “Sputnik” neşiri Döwlet sekretarynyň Owganystan, Günorta we Merkezi Aziýa boýunça kömekçisiniň orunbasary Elis Uellse salgylanyp ýazýar.
C5+1 formatyna Merkezi Aziýa döwletleri – Türkmenistan, Gazagystan, Gyrgyzystan, Täjigistan, Özbegistan we Birleşen Ştatlar girýär. Bu formatdaky duşuşyk adatça agzalýan ýurtlaryň daşary işler ministrleri derejesinde geçirilýär.
“Bu formatdaky duşuşyk öndümli we konstruktiw bolmagynda galýar. Bu format öňki administrasiýa tarapyndan ýola goýuldy. Ýöne bu häzirki administrasiýa, şol sanda prezident Donald Tramp we döwlet sekretary Reks Tillerson tarapyndan hem doly goldanylýar. Mundan öň şeýle formatdaky duşuşyk ýurtlaryň daşary işler ministrleri derejesinde Nýu-Ýorkda geçirilipdi we geljekde Tillerson şeýle duşuşygy Merkezi Aziýada geçirmegi planlaşdyrýar” diýip, Uells telefon arkaly beren maglumatynda Merkezi Aziýa ýurtlarynyň tutuş regionyň meselelerini bilelikde çözmeginiň begendirijidigini aýtdy.
Şeýle-de, ol Owganystanda durnuklylygyň berkemeginiň Merkezi Aziýa ýurtlary bilen hyzmatdaşlyga bagly boljakdygyny hem sözüniň üstüne goşdy.
C5+1 formatyndaky duşuşyk ilkinji gezek 2015-nji ýylyň noýabrynda Özbegistanyň Samarkant şäherinde geçirilipdi.


text:
MESIH DIRIDIR…
Biriniň durmuşa nähili baha berýändigini, onuň ölüme bolan garaýşy bilen bilip bolýandygyna men düşündim. Özünde rak keseliniň bardygyny bilýänçe hiç haçan ölüm hakynda ýakynda oýlanmadyk biri bilen bir gezek men gürrüň etdim.
“Şolbada meniň bütin dünýäm özgerdi”-ol gepledi. “Meniň durmuşymda iň gymmatly görýän zatlarym gymmatsyz boldy we durmuşymda känbir bahasy ýok zatlar meniň üçin iň gymmatly we gerekli zat boup dur…”
BAKYÝETE TAÝÝARLYK GÖRMEK
Fiziki durmuş biziň hemmämiz bu dünýäde iň wajyp zat hökmünde ýapyşýarys, ýöne şol bir hatarda bir gün ir ýa giç ölüm bilen ýüzbe-ýüz durjakdygymyz hem bilýäris.
Ölüm baýyň öýüne-de, garybyň öýüne hem batyrgaýlyk bilen kürsäp girýär. Iň soňky perdäni ol tanymal bolanyň üstüne-de, tanymal bolmadygyň hem üstüne duýdansyz ýapýar. Şu ýyl tamamlanmazdan öň hatda şu ýazgyny okaýanlaryň hem köpüsi ölüm bilen duşuşmaly bolup bilerler.
Köpler “Men ölümden soň ýaşaýyşa ynanýan, emma men oňa ýetip gelýänçäm bu köprüden geçmek hakynda bu wagt alada etjek däl.” Başga zatlar üçin mysal üçin pensiýa çykmak üçin ol ýada bu işi etmek üçin adamlar öňünden kän taýýarlanýarlar-da, Hudaý bilen duşuşmak üçin taýýarlyk görmeýärler.
Ölüm bilen başga bir çemeleşme: “Ýaşaýşyň we ölümiň Rebbi bolan Mesih bilen bile durýaryn we bu aladamy Onuň ellerinde goýýan.” Dawut pygamber şelýe diýipdi: “Ölüm kölegeli dereden ýöresemde gorkmaryn çünki Sen meniň bilensiň” (Zebur 23:4) Resul Pawlus şeýle diýdi: “Çünki meniň üçin ýaşaýyş Mesih, ölüm hem gazançdyr.” (Filipliler 1:21) Bu adamlaryň ikisi hem ölüme arkaýynlyk we ynamlylyk bilen barýardylar. Bu ýaşaýşyň bakyýet üçin geýim çalyşylýan otag ýalydygyny olar bilýärdiler.
Isa Mesih şeýle diýdi: “Direliş-de, ýaşaýyş-da Mendirin, Maňa iman eden ölse-de, ýaşar.” (Ýahýa 11:25) Ölüm ajy gutaryş bolmaly däldir…ol ýagty daň bolup biler.
ÝAŞAÝYŞDA…WE ÖLÜMDE YNAMLYLYK
Isa Mesih diridir! Onuň diridigi hem bütin dünýäde ähli zatda üýtgeşiklik getirip bilýär. Onuň direlmegi bilen ýamanlyk ýeňildi, söýgi ýigrenemegi ýeňdi, ölüm özüniň awyly tikenini ýitirdi we Şeýtan hem ýeňildi. Isa Mesih haçda ölmek bilen günäniň töleginiň doly tölenendigini yglan etdi.
Isa Mesih diri! Isanyň ilkinji şägirtleri we Oňa ilkinji ynanan imanlylar hem bu hakykaty yglan etdiler. Isa Mesihi ölümden direlden şol güýjüň bizde hem hereket etjekdigini we bizi şübhelerden, erbetliklerimizden, ýalňyşlyklarymyzdan we ölümden halas etjekdiginie olar ynandylar.
Dünýäde bolýan zatlara seredip biz ýardam edip bilmän alada batýarys. Emma Isa Mesihe iman eden biri beýle kyn ýagdaýlarda howsala düşmän, iman bilen Hudaýa bil baglaýandyr. Elbetde, biz alada edip bileris we bir günden bir gün öljegimiz anykdyr, emma biz bu üçin gorky içinde aglap gygyrýanlardan däldiris.
15-nji asyrda Isa Mesihe imany üçin otda ýakyp ödürilen Jon Hass öldürilmeginiň bir gün öňünden şeýle ýazypdyr, “ Men bu haty zyndanda, zyjyrlar bilen bagly wagtym, ertir ölüm jezasyny garaşyp –Hudaýa bolan doly umytda hakykatdan daşlaşmazdan –garaşyp ýazýaryn.”
Bu umyt, parahatlyk we şatlyk sende barmy? Ölümden soňra Hudaýyň jennetine kabul ediljekdigiňe bolan şeýle ynam bilen ölümi garşy alyp bilermiň?
Sen hem, günäleriň üçin toba edip we Hudaýyň Özüniň üpjün eden Isa Mesihdäki gutulyşyna iman edip we Onuň ölümden direlendigine we saňa hem baky ýaşaýyşy berjekdigine iman edip, şeýle umyda eýe bolup bilersiň.
Bu işi gaýra goýma, ölüm bilen ýüzbe-ýüz bolmaga şu wagt taýýar bol. Ertir seniňki däldir, bu gün gutulyş günüdir!
“Gör näme diýýär? “Hudaýyň sözi saňa ýakyndyr, ol seniň agzyňda, seniň ýüregiňdedir”, ýagny wagyz edýän iman sözümiz. Çünki sen agzyň bilen Isany Reb hökmünde ykrar etseň, Hudaýyň Ony ölümden direldendigine ýüregiň bilen ynansaň gutularsyň.” (Rim.10:9)


text:
Owganystanyň Goranmak ministrligi ýurduň Milli goşunynyň hatarynda gulluk edýän aýallaryň sanyny harbylaryň 10 prosentine çenli köpeltmek isleýändigini aýdýar.
Goranmak ministrliginiň sözçüsi Mohammad Radmaneş 27-nji ýanwarda hökümetiň bu ugurda birnäçe çäre görendigini, şol sanda aýallary harby gulluga çekmek üçin ýörite aýlyk derejelerini belländigini, bu işleriňgoşuna has kän aýalyň goşulmagy üçin edilýändigini aýtdy.
"Häzirki pursatda bizde goşun hatarynda 1,575 owgan zenany gulluk edýär, bu kän zat däl, ýaragly güýçleriň bary-ýogy 3-4 prosentine barabar" diýip, Radmaneş aýtdy.
"Biz goşundaky aýallary 10 prosente çenli köpeltmegi maksat edinýäris" diýip, Radmaneş häzir Goranmak ministrliginiň desgalarynda 400 çemesi zenanyň goşuna goşulmak üçin tälim alýandygyny habar berdi.


text:
Gyrgyz Respublikasynyň daşary işler ministri wezipesini çekildi
Gyrgyz Respublikasynda 2012-nji ýyldan bäri daşary işler ministri wezipesini ýerine ýetirýän Erlan Abdyldaýew wezipesinden çekildi
Prezidentiň metbugat merkezinden berlen beýanata görä, Prezident Sooronbaý Jeenbekow, Daşary işler ministri Abduldaýewiň wezipesinden çekilýändigi hakyndaky arzasyny kabul etdi.
Prezident diwanynyň çäginde iş alyp barýan Howpsyzlyk geňeşi sekreterýady Adbyldaýewi wezipesinden hyýanatçylykly peýdalanmakda günäkärlapdi.


text: Fransiýada geçirilen Moto GP boýunça möwsümiň 5-nji bäsleşiginde “Repsol Honda” toparynyň ispan sürüjisi Mark Markes ýeňiş gazandy. Ol 27 aýlawy 41 minut 49,733 sekuntda tamamlap, yzly-yzyna 3-nji ýeňşini baýram etdi. Bu onuň karýerasyndaky 38-nji ýeňşidir. Ondan 2,3 sekunt az netije görkezen italiýaly Danilo Petruççi 2-nji (“Alma Pramac Racing Ducati”), başga bir italýan sürüjisi Walentino Rossi (“Movistar Yamaha MotoGP”) 3-nji ýeri eýeledi. Geçirilen bu ýaryşdan soň, utugyny 95-e ýetiren Markes 1-nji hatarda barýar. 2-nji ýerdäki Mark Winýalesiň 59, 3-nji orundaky Ýohan Zarkonyň 58 utugy bar. Moto GP-däki 6-njy bäsleşik 3-nji iýunda Italiýada geçiriler.


text:
Gürjüstanyň Kahetiýa sebitindäki Karajala şäherinde, 12 ýaşyndaky Aişa iki hepdeden bäri sapaga gidip bilmeýär. Mekdebiň müdiri ony hijaply görnüşde sapaga goýbermeýär.
Mekdebiň müdiri hem onuň özi ýaly azerbaýjanly we şol bir wagtyň özünde-de hut şol şäherlidir. Elza Aşirowa sapaga goýberilmezliginiň sebäbiniň gyzjagazyň hijap bilen gelmegi däldigini aýdýar. Ol mekdebiň geýim kadalarynyň islendik başatgy bilen sapaga goýberilmegini gadagan edýändigini bildirýär.
Mekdebiň düzgünlerini bolsa, okuwçylaryň ene-atalary mugallymlar bilen bilelikde kesgitläpdir. Müdir kadalaryň üýtgedilmeginiň göz öňünde tutulmaýandygyny nygtaýar.
Gürjüstanda diýseň uly seslenme döreden bu hadysa bilen ýurduň ýaş hukukşynaslar birleşigi içgin gyzyklanypdyr. Guramanyň sebitdäki bölüminiň ýolbaşçysy Laşa Bekiaşwili bolsa, mekdebiň raýatyň din azatlygy hukugyny çäklendirýändigini belläp, şeýle hak-hukugyň hut Gürjüstanyň esasy kanunynda berilýändigini ýatladýar. Bekiaşwili kanuna görä dinine we söz azatlygyna gabat gelmeýän halatynda Aişäniň mekdep formasyndan ýüz öwürmäge doly hakynyň bardygyny aýdýar.
Gürjüstanyň bilim ministrligi bolsa, bu meselä dini nukdaý-nazardan garamaly däldigini, ýagny munuň mekdebiň öz düzgünnamasy bilen baglanşykly bir ýagdaýdygyny bildirýär.
Adam hukuklaryny goraýan Tamar Lamazaşwili mekdebiň müdiriniň mamladygyny öňe sürýär. Onuň pikirine görä, aslynda mekdebiň müdiri bu meselede okuwçynyň hukugyny goraýar.
Aişa baradaky jedeller häzirlikçe gutarmaýar. Karajala şäherinde başga bir 12 ýaşyndaky gyzjagazyň kakasy Nodar Astamow bolsa öz gyzyny mekdepde sapaga hijapsyz goýbermejegini aýdypdyr.
Onuň sözlerine görä, "öz dinini çaganyň hut özi saýlap alydyr. Çagasy şeýle ýagdaýda mekdepde okamak bilen durmuşdaky galan zatlaryň hemmesiniň deregine diňe hijap bilen dini ýaşaýşy saýlap aljakdygyny aýdypdyr".


text:
Türkmenistanyň Prezidenti Gurbanguly Berdimuhamedow Garaşsyz Bitarap Türkmenistanyň halkyny Halkara Nowruz güni bilen gutlady
Garaşsyz, hemişelik Bitarap Türkmenistanyň halkyna
Mähriban halkym!
Eziz watandaşlar!
Sizi dünýä halklarynyň, şol sanda türkmen halkynyň hem özboluşly medeniýetiniň ruhy-ahlak gymmatlyklaryny, taryhy-medeni däplerini şöhlelendirýän Halkara Nowruz güni — Milli bahar baýramy bilen tüýs ýürekden gutlaýaryn. Sagdynlygyň we ruhubelentligiň ýylynda bu ajaýyp bahar baýramynyň Garaşsyz, hemişelik Bitarap Watanymyzyň dünýä ýaň salýan at-abraýyna, şan-şöhratyna çäksiz buýsanýan mähriban halkymyzyň watansöýüjilik duýgusyny, döredijilik hyjuwyny, zähmet joşgunyny has belende göterjekdigine berk ynanýaryn.
Nowruz parahatçylyk, dostluk, hoşniýetli goňşuçylyk gatnaşyklaryny, ynsanperwerlik, döredijilik gymmatlyklaryny özünde jemleýän, tebigatyň täzelenişini hem-de bahar paslynyň ajaýyplygyny alamatlandyrýan halkara baýramdyr. Nowruz dünýäniň iň gadymy baýramlarynyň biri hökmünde umumadamzat medeni ösüşinde aýratyn orun eýeleýär. Dünýäniň köp halklary bilen birlikde türkmen halky ylhamyň we joşgunyň, ýagşy umytlaryň hem-de hoşniýetli arzuwlaryň gözbaşy bolan bu nurana bahar baýramyna uly sarpa goýýar.
Eziz Diýarymyzyň şäherdir obalarynda geçirilýän aýdym-sazly dabaralar Milli bahar baýramyna özboluşly öwüşgin çaýýar. Köpasyrlyk taryhymyza, medeniýetimize, däp-dessurlarymyza, durmuş kadalarymyza we ýörelgelerimize esaslanýan hem-de gadymy bahar baýramynyň gözelligini we ajaýyplygyny açyp görkezýän milli gymmatlyklarymyz halkymyzyň jebisligini we rowaçlygyny has-da pugtalandyrmaga, nesillerimizi watansöýüjilik hem-de ynsanperwerlik ruhunda terbiýelemäge, şöhratly geçmişimize, şu günümize buýsanjy artdyrmaga, geljegimize ynamly garamaga ýardam berýär.
Gözbaşyny adamzadyň köpasyrlyk taryhyndan alyp gaýdýan gadymy Nowruz baýramy bu gün halklaryň arasynda özara düşünişmegi, birek-birege hormat goýmagy we agzybirligi berkitmäge ýardam edýär. Şoňa görä-de, 21-nji mart Birleşen Milletler Guramasynyň Baş Assambleýasynyň ýörite Kararnamasy esasynda Halkara Nowruz güni diýlip yglan edildi. Ýer ýüzünde dostluk gatnaşyklaryna, özara ylalaşyga çagyrýan bu halkara bahar baýramynyň ajaýyp däp-dessurlarynyň ÝUNESKO-nyň maddy däl medeni mirasynyň sanawyna girizilmegi bolsa Nowruzyň dünýädäki jebisleşdiriji ornuny has-da berkidýär. Gözel ülkämiziň läle-reýhanly, gül-gülälekli ajaýyp künjegi bolan Nowruz ýaýlasynda Halkara Nowruz gününiň — Milli bahar baýramynyň şanyna «Dostluk» ýadygärliginiň bina edilmegi biziň parahatçylyk we dost-doganlyk maksatlaryna ygrarlydygymyza aýdyň şaýatlyk edýär.
Eziz watandaşlar!
Milli bahar baýramy göwünleri, ýürekleri ýakynlaşdyrýar, döredijilikli beýik işlere ruhlandyrýar, jemgyýetde, maşgalada, her bir şahsyýetde ruhy we medeni gymmatlyklara beýik buýsanjy, ynsanperwer duýgulary terbiýeleýär. Milli bahar baýramy täze durmuşyň başlanýandygyny, tebigatyň janlanýandygyny alamatlandyrýar. Tebigatyň ynsan kalbyna uly ruhubelentlik, jümle-jahana diriliş hem-de täzeleniş bagyş edýän çagynda keremli türkmen topragyna güneşiň ýyly çogunyň siňmegi bilen, daýhançylyk we maldarçylyk bilen meşgullanýan watandaşlarymyz üçin örän jogapkärli we gyzgalaňly döwür başlanýar. Merdana halkymyzyň «Nowruzdan soň gyş bolmaz, mizandan soň — ýaz», «Nowruz gelse, buz durmaz» ýaly, asyrlardan-asyrlara, nesillerden-nesillere geçirilip gelinýän durmuş ýörelgesinden ugur alnyp, bereketli saçaklarymyzyň elmydama mele-myssyk nandan, tagamlylygy, datlylygy bilen tapawutlanýan ir-iýmişlerden, gök, bakja, ekerançylyk we maldarçylyk önümlerinden, naz-nygmatlardan dolup durmagy, sahawatly topragymyzda öndürilýän hasylyň berekediniň egsilmezligi üçin, täze hasylyň düýbi tutulýar. Milli bahar baýramy diňe bir daýhanlarymyzy we maldarlarymyzy däl, eýsem, ykdysadyýetimiziň ähli ugurlarynda zähmet çekýän mähriban halkymyzy tutanýerli, döredijilikli, joşgunly zähmet çekip, ägirt uly üstünlikleri we ösüşleri gazanmaga ruhlandyrýar. Başymyzyň täjine deňeýän Garaşsyz, hemişelik Bitarap Watanymyza hemişe wepaly bolmagy, özbaşdak, erkin, Garaşsyz ýurdumyzyň üstünliklerine hem-de rowaçlyklaryna buýsanmagy ündeýän, şöhratly geçmişimize, şu günümize guwanç, geljegimize beýik ynam döredýän, jemgyýetimiziň kämilleşmegine ýardam edýän milli baýramlarymyza hormat goýmak biziň esasy maksadymyzdyr.
Mähriban halkym!
Eziz watandaşlar!
Sizi baharyň buşlukçysy bolan Milli bahar baýramy — Halkara Nowruz güni mynasybetli ýene-de bir gezek tüýs ýürekden gutlaýaryn.
Size berk jan saglyk, abadan we bagtyýar durmuş, eziz Watanymyzyň mundan beýläk-de gülläp ösmegi ugrunda alyp barýan işleriňizde uly üstünlikleri arzuw edýärin.
Türkmenistanyň Prezidenti
Gurbanguly BERDIMUHAMEDOW
TDH


text:
Gürjüstanyň premýer-ministri hökümete garşy guralan we paýtagt Tbilisini çaýkan tagyrlaýyn protestlerden soň işden çekildi.
Giorgi Kwirikaşwili bu beýanaty 13-nji iýunda, dolandyryjy Gürjüstan arzuwy partiýasynyň lideri, tütjar baý Bidzina Iwanişwili bilen “ylalaşmazlyga” salgylanyp etdi.
"Meniň pikirimçe, indi partiýa liderine täze hökümet düzmek üçin mümkinçilik bermeli pursat geldi” diýip, ol özüniň telewideniýede berlen beýanatynda aýtdy.
50 ýaşyndaky Kwirikaşwili 2015-nji ýylyň dekabryndan bäri premýer-ministr bolup işledi. Ol bu weizpä Gürjüstanyň arzuwy partiýasynyň agzalarynyň agdyklyk edýän parlament köplügi tarapyndan hödürlendi.
Kwirikaşwiliniň işden çekilmek karary tutuş hökümetiň işden çekilmegine itergi berýär.


text:
Informasiýa jemgyýeti
Ýazylan wagty: 27 сентября 2018 Ýazan Mayichka
Informasiýa jemgyýeti.
Senagat serişdeleriň kämilleşmegi bilen XIX asyryň ortalaryndan başlap informasiýalary awtomatlaşdyryp işläp taýýarlaýan maşynlar döredilip başlandy (Bebbijiň analitik maşyny, Hollertiň tabulýatory). XX asyryň ortasyndan başlap informasiýalary işläp taýýarlamagyň we ýatda saklamagyň elektron serişdeleri döredilip başlandy (ilki bilen elektron hasaplaýyş maşynlary (EHM), soňra personal kompýuter) hemde adamzat senagatlaşan jemgyýetden informasiýa jemgyýete ýuwaş-ýuwaşdan geçip başlady. Informasiýa jemgyýetiň esasy resursy informasiýalar bolup, kim informasiýalaryň eýesi bolsa, ol özüniň işjeňligini netijeli gurap biler. Jemgyýet üçin gerek önümleri köp öndürmek geregem bolsa olary kesgitli wagtda, kesgitli çykdajylar bilen gereklilerini öndürmegi bilmek örän zerur işdir. Şonuň üçin hem informasiýa jemgyýetde sarp edilişiniň hili gowulaşman eýsem, önüm öndürülişiniň hili ýokarlanýar. Önümçilikde informasiýa tehnologiýalary ulanylsa zähmet şertleri gowlaşýar, zähmet döredijilikli, intelektual häsiýete eýe bolýar. Häzirki wagtda ösen ýurtlaryň köpüşi informasiýa jemgyýetinde ýaşaýan ýaşaýjylar hasaplanylýar. Ösen informasiýa jemgyýetiň esasy nyşanlaryny şulardyr: Döwletde ulanylýan kompýuteriň mukdary; Kompýuter torlaryň ösüşiniň derejesi; Informasiýa sfera bilen iş salyşýan ilatyň mukdary; Gündelik işinde informasiýa we kommunikasiýa tehnologiýalary peýdalanýan ilatyň mukdary. Kompýuterleriň öndürülişi. Berlen programma boýunça uly möçberli informasiýalar işläp taýýarlaýan ilkinji elektron hasaplaýyş maşynlary (EXM) 1946-njy ýylda ABŞ-da öndürilip başlandy. XX asyryň 40-60-njy ýyllarynda önürülen EXM-leriň möçberi uly, bahasy gymmat, olaryň her biri bir sany, 10 sany, has gowulary ýüze ýakyn öndürildi. Sonuň üçin hem olar köpçülige elýeter däldi. XX asyryň 70-nji ýyllarynyň ortalaryna köpçülükleýin öndürülip, elýeter bahadan teklip edilýän personal kompýuterler, önümçilikde we dolandyryşda uly özgerişliklere alyp geldi. 80-nji ýyllardan başlap, standart hökmünde köpcülikleýin öndürlip başlanan “IBM Personal Computer” ähli personal kompýuter öndürijilere nusga boldy. Olaryň öndürlişi ýylda ilki ýüz müňlerçe bolan bolsa şu ýyllar ýüzlerçe millonlara baryp ýetýär. Personal kompýuterleriň her ýyl kuwwatynyň artmagy bilen onuň satylyş nyrhy peselýär, netijede her bir iş ýere we maşgala personal kompýuter elýeter ýagdaýa öwrüldi.
Okalan sany: 22 Jogaplar: ( 0 )


text:
Berkarar döwletimiziň bagtyýarlyk döwründe durmuşa geçirilýän il-ýurt bähbitli tutumly işleriň täze döredilýän kinossenarilerde, pýesalarda, romanlarda, powestlerde, iri göwrümli poemalarda çeper beýan edilişini hem-de olaryň kämil many-mazmunly bolmagyny gazanmak, dünýäniň taryhynda müdimilik yz galdyran beýik şahsyýetlerimiziň buýsançly keşbini ebedileşdirmek, ýurdumyzyň ilatly ýerleriniň ruhy-medeni keşbini has-da gözelleşdirmek, şeýle hem geljekde ýurdumyzyň paýtagtynda we welaýatlarynda goýuljak heýkelleri, ýerleşdiriljek portretleri seçip almak maksady bilen, Türkmenistanyň Prezidenti Karara gol çekdi. Resminama laýyklykda:
Türkmenistanyň Ministrler Kabinetiniň ýanyndaky kinossenarileriň, pýesalaryň, romanlaryň, powestleriň, iri göwrümli poemalaryň çeperçilik derejesini kesgitlemek baradaky döwlet toparynyň düzümi;
Türkmenistanyň paýtagtynda we welaýatlarynda heýkelleri goýuljak şahsyýetleriň sanawyny kesgitlemek we goýuljak heýkelleri seçip almak boýunça döwlet toparynyň düzümi;
Türkmenistanyň Medeniýet ministrliginiň Ýadygärlikleriň, heýkelleriň, şäherlerde, köçelerde, binalarda hem-de beýleki ýerlerde ýerleşdirilýän portretleriň hiliniň, çeperçiliginiň, özboluşlylygynyň, asyl nusgasyna laýyklygynyň derejesini kesgitleýän bilermenler geňeşiniň düzümi tassyklanyldy.
***
Berkarar döwletimiziň bagtyýarlyk döwründe ýurdumyzda halkara ulag-üstaşyr geçelgeleriniň mümkinçiliklerini netijeli ulanmak, ulag toplumynyň bäsleşige ukyplylygyny ýokarlandyrmak, üstaşyr ýükleriň möçberini artdyrmak maksady bilen, Türkmenistanyň Prezidenti Karara gol çekdi. Resminama laýyklykda, “Türkmenistanyň Ulag-logistika merkezi” açyk görnüşli paýdarlar jemgyýetini döretmäge esaslandyryjylar hökmünde Türkmenistanyň Demir ýol ulaglary ministrligine — esaslyk maýadaky paýy 35 göterim, Awtomobil ulaglary ministrligine — esaslyk maýadaky paýy 10 göterim, Aragatnaşyk ministrligine — esaslyk maýadaky paýy 5 göterim, “Türkmenhowaýollary” gullugyna — esaslyk maýadaky paýy 5 göterim, Deňiz we derýa ulaglary döwlet gullugyna — esaslyk maýadaky paýy 10 göterim hem-de Döwlet ätiýaçlandyryş guramasyna — esaslyk maýadaky paýy 5 göterim möçberde paýly gatnaşmaga ygtyýar berildi.
Türkmenistanyň Maliýe we ykdysadyýet ministrligine “Türkmenistanyň Ulag-logistika merkezi” açyk görnüşli paýdarlar jemgyýetiniň bellenen tertipde döwlet tarapyndan bellige alynmagyny üpjün etmek tabşyryldy.
***
“Awtomobil ulagy hakynda” Türkmenistanyň Kanunyna laýyklykda, daşalýan howply ýükleriň awtoulagda howpsuz daşalmagyny, ýüklenmegini we düşürilmegini üpjün etmek maksady bilen, Türkmenistanyň Prezidenti Karara gol çekdi. Resminama laýyklykda, Türkmenistanda howply ýükleri awtoulagda daşamagyň düzgünleri hem-de Türkmenistanda awtoulagda daşamaga rugsat berlen howply ýükleriň sanawy tassyklanyldy.
Awtomobil ulaglary ministrligine Adalat ministrligi bilen bilelikde şu karardan gelip çykýan üýtgetmeleri we goşmaçalary Türkmenistanyň kanunçylygyna girizmek baradaky teklipleri bir aý möhletde taýýarlamak we Ministrler Kabinetine bermek tabşyryldy.


text:
MTS-Internet
Biziň ulgamymyzda internetden peýdalanmak üçin, müşdere “MTS-Internet” hyzmatyny birikdirmek we öz GPRS/EDGE goldawly telefonyny we kompýuteri sazlamak zerurdyr.
Öýjükil telefon arkaly Internete elýeterlik alyň!
“GPRS-Internetiň” kömegi bilen Siz:
- Global ulgamda tutuş dünýä boýunça syýahat edip
- Elektron poçtany iberip we kabul edip
- Sosial ulgamda dostlaryňyz we kärdeşleriňiz bilen habarlaşyp
- Soňky habarlardan habarly bolup bilersiňiz.
“MTS-Internet” hyzmatyny birikdirmek – Tölegsiz
Hyzmaty USSD-menýunyň kömegi bilen, *123#2#JAŇ aýlap, soňra “GPRS-Internet” we “Vklyuchit” saýlap birikdirmek bolýar.
Hyzmatyň sazlamalaryny görmek üçin *123#JAŇ aýlamaly we "Nastroiki Internet/MMS” saýlamaly.


text:
Babyçka bagaj kemçilik ýok arassa stop cyra zamok bilen bile!
Mitsubishi diamente
Baha bolyan yeri Yagdayy klapan egrelden basga kemi yokGörmek Mitsubishi goşulan wagty 3 aý öň Gören adam sany 115x
Awalon satjak
BMW 5/H
Ýagdaýy gowy Dwigatel: 2,5 L plite. karobka: mehanika. obmen bar.Görmek Ýeňil maşynlar goşulan wagty 8 aý öň Gören adam sany 139x
BMW 5/H
Ýagdaýy gowy, 2,5 L plite mator, obmen bar.Görmek Ýeňil maşynlar goşulan wagty 8 aý öň Gören adam sany 269x
BMW 5/H
Ylalaşyk bar, ýagdýay gowy, obmen bar.Görmek Ýeňil maşynlar goşulan wagty 8 aý öň Gören adam sany 244x
BMW 5/H
Ýagdaýy gowy, obmen barGörmek Ýeňil maşynlar goşulan wagty 8 aý öň Gören adam sany 319x
toyota cemry 2016
toyota cemry 2016
- 1


text:
фотоаппарат
Продаю фотоаппарат Casio Exilim б/у 12 мегапикселей возможна скидка. в отличном состоянии.Görmek Fototehnika goşulan wagty 10 aý öň Gören adam sany 84x
фотоаппарат
Продаю фотоаппарат Casio Exilim б/у в отличном состоянии.Görmek Fototehnika goşulan wagty 10 aý öň Gören adam sany 183x
NIKON D90
NIKON D90 satlyk YAGDAYY gowyGörmek Fototehnika goşulan wagty 11 aý öň Gören adam sany 487x
kamera sony HVR-HD 1000E
SATLYK SONY KAMERA YAGDAYY GATY GOWY KEMI YOK MACRO ABYEKTIW YSHYKLANDYRJYSY GOSHMACA BATEREYASYGörmek Fototehnika goşulan wagty 11 aý öň Gören adam sany 214x
- 1


text:
Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy
Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy (RTPGDG) berkidilen maksatlaryna laýyklykda, aşakdaky esasy wezipeleri ýerine ýetirýär:
- Türkmenistanyň “Radioýygylyk spektri” hakyndaky Kanunyň talaplaryny berjaý etmek;
- Türkmenistanyň çäklerinde radioýygylyk toplumyny netijeli peýdalanmak boýunça Döwlet syýasatyny durmuşa geçirmek;
- Radioelektron serişdeleri peýdalanmak üçin edara görnüşindäki taraplara we şahsy adamlara berkidilýän radioýygylyklaryň hasabyny ýöretmek;
- Türkmenistanyň çäklerinde radioýygylyk toplumynyň peýdalanylyşyna tehniki radiogözegçiligi amala aşyrmak;
- Radioýygylyklaryň ýeketäk belligini döretmek we ony hemişe kämilleşdirmek;
- Elektromagnit utgaşdyrmasynyň hasaby boýunça işleri amala aşyrmak, elektromagnit utgaşdyrmasy boýunça barlag-ölçeg işlerini geçirmek we degişli resminamalary bermek;
- Radio päsgelçilikleriň çeşmesi bolup durýan tehniki serişdeleri anyklamak we aýyrmak boýunça degişli işleri amala aşyrmak;
- Türkmenistanyň çäklerinde elektrik aragatnaşygynyň hyzmatlaryny ýerine ýetrimek üçin niýetlenen radioelektron serişdeleriň we ýokary ýygylykly enjamlaryň işleýiş ýygylyklarynyň, çagyryş nyşanlarynyň öňki berkidilenlere laýyklygyny barlamak;
- Türkmenistanyň çäklerine radiotehniki desgalary satyn almagyň, taslamagyň, gurmagyň (oturtmagyň), radioelektron serişdelerini we ýokary ýygylykly enjamlary ulanmagyň hem-de olary daşary ýurtdan getirmek hakynda Düzgünnamanyň tertibine gözegçilik etmek,
- Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy tarapyndan radioelektron serişdeleri we ýokary ýygylykly enjamlary peýdalanmak üçin berilýän rugsatnamalaryň barlygynyň gözegçiligini amala aşyrmak;
- Tehniki gözegçiligini amala aşyrmak maksady bilen edara görnüşindäki taraplaryň we şahsy adamlaryň öz ygtyýarynda bolan radioelektron serişdeleri we ýokary ýygylykly enjamlaryny barlamak;
- Türkmenistanyň çäklerine daşary ýurtlardan girizilýän radioelektron serişdeleriň we ýokary ýygylykly enjamlaryň Türkmenistanda hereket edýän radioölçegler kadalaryna laýyk gelmegine gözegçilik etmek;
- Radioelektron serişdelerini we ýokary ýygylykly enjamlaryny hasaba almak düzgünlerini kämilleşdirmeklige we olaryň gözegçiligi barada teklipler bermek;
- Radio-telewideniýe radioelektron serişdeleriň işleýşine gözegçilik etmek;
- Ýurtda hereket edýän edara-kärhanalar tarapyndan peýdalanylýan hemra aragatnaşyk ulgamynyň hasabatyny ýöretmek;
- Kärhananyň bähbitindäki bütindünýä (regional) konferensiýalar üçin meseleleriň işläp düzmegi üçin iş materiallaryň taýýarlanylşyna gatnaşmak;
- Radioaragatnaşyk boýunça halkara we regional guramalary bilen özara gatnaşyklary geçirmek;
RTPGDG-ň BÖLÜMLERI
Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugy edara görnüşindäki tarap bolmak bilen,
Aşgabat şäherinde ýerleşýän:
- Administartiw dolandyryş bölümini,
- Fiksirlenen, gury ýerde we deňizde hereket edýän radioaragatnaşyk bölümini,
- Halkara aragatnaşyk, radio-telewideniýe we hemra radioaragatnaşyk bölümini,
- Şertnamalar, hasaba alyş we hasaplar bölümini,
- Hojalyk dolandyryş bölümini,
- Aşgabat şäher we Ahal welaýat bölümçesini;
we welaýat merkezlerinde ýerleşýän:
- Mary welaýat bölümçesini,
- Lebap welaýat bölümçesini,
- Balkan welaýat bölümçesini,
- Daşoguz welaýat bölümçesini öz düzümine girizýär.
Administartiw dolandyryş bölümi
Önümçilik prosesini dolandyrmak maksady bilen, işgärleriň önümçilik dolandyryş işlerini amala aşyrýar.
Fiksirlenen, gury ýerde we deňizde hereket edýän radioaragatnaşyk bölümi
Türkmenistanyň çäklerine radiotehniki desgalary satyn almagyň, taslamagyň, gurmagyň (oturtmagyň), radioelektron serişdelerini we ýokary ýygylykly enjamlary ulanmagyň hem-de olary daşary ýurtdan getirmek hakynda Düzgünnamanyň tertibine gözegçiligi babatda, fiksirlenen we gury ýerde hereket edýän radioaragatnaşygy boýunça aşakdaky işleri amala aşyrýar:
- Gelip gowuşýan we gidýän hatlar boýunça degişli işleri geçirmek;
- Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugyna gelip gowuşýan hatlar boýunça netije çykaryp jogap taýýarlamak;
- Radiokabuledijä päsgel berýän enjamlara, mehanizmlere, abzallara we elektrogurluşlara gözegçilik etmek;
- Türkmenistanyň çäklerine girizilýän radioelektron serişdeleriň we ýokary ýygylykly enjamlaryň ýeketäk belligini gözegçilikde saklamak;
- Welaýat bölümleri bilen degişli işleri geçirmek;
Halkara aragatnaşyk, radio-telewideniýe we hemra radioaragatnaşyk bölümi
Türkmenistanyň çäklerine radiotehniki desgalary satyn almagyň, taslamagyň, gurmagyň (oturtmagyň), radioelektron serişdelerini we ýokary ýygylykly enjamlary ulanmagyň hem-de olary daşary ýurtdan getirmek hakynda Düzgünnamanyň tertibine gözegçiligi babatda, hemra aragatnaşygy boýunça aşakdaky işleri amala aşyrýar:
- Herma aragatnaşyk ulgamyna degişli gelip gowuşýän hatlara seretmek.
Şertnamalar, hasaba alyş we hasaplar bölümi
Türkmenistanyň çäklerine radiotehniki desgalary satyn almagyň, taslamagyň, gurmagyň (oturtmagyň), radioelektron serişdelerini we ýokary ýygylykly enjamlary ulanmagyň hem-de olary daşary ýurtdan getirmek hakynda Düzgünnamanyň tertibine gözegçiligi babatda, aşakdaky işleri amala aşyrýar:
- Berkidilen radioýygylyklaryň gözegçiligini amala aşyrmak maksady bilen, radioýygylyk toplumyny peýdalanmak üçin şertnama baglaşmak;
- Radioýygylyk toplumyny peýdalanmak üçin we radioelektron serişdeleri we ýokary ýygylykly enjamlary ulanmak üçin, hem-de radioýygylyk toplumy bilen bagly bolan beýleki hyzmatlar üçin hasaplary düzmek;
- Radioýygylyk toplumyny peýdalanmak üçin we radioelektron serişdelerini we ýokary ýygylykly enjamlary ulanmak üçin, hem-de radioýygylyk toplumy bilen bagly bolan beýleki hyzmatlar üçin hasaplaryň wagtly wagtynda tölenmegine gözegçiligi amala aşyrmak;
- Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynda resmileşdirilen radioelektron serişdelerini we ýokary ýygylykly enjamlary ulanmak üçin rugsatnamalary, hem-de gämi radioenjamlary üçin rugsatnamalary bermek;
- Türkmenistanyň Aragatnaşyk ministrliginiň ýanyndaky Radioýygylyk toplumynyň peýdalanylyşyna gözegçilik etmek boýunça Döwlet gullugynda resmileşdirilen radioelektron serişdeleriň we ýokary ýygylykly enjamlaryň ýeketäk belliginiň gözegçiligini amala aşyrmak we hasabatyny ýöretmek.
Hojalyk dolandyryş bölümi
Önümçilik prosessiniň bökdençsizligini üpjün etmek maksady bilen, işgärlere zerur bolan hojalyk işlerine degişli harytlar bilen üpjün etmek boýunça degişli işleri amala aşyrýar.
RTPGDG-nyň Aşgabat şäheri we Ahal welaýat, Mary welaýat, Lebap welaýat, Balkan welaýat, Daşoguz welaýat bölümçeleri
Tehniki gözegçiligi amala aşyrmak maksady bilen aşakdaky wezipeleri ýerine ýetirýär:
- Radioýygylyk toplumynyň bökdençsiz radiogözegçiligini amala aşyrmak;
- Gelip gowuşýan hatlar boýunça netije çykaryp tehniki önümçilik bölümine ýollamak;
- Resmileşdirilen radioelektron serişdeleriň we ýokary ýygylykly enjamlaryň ýeketäk belliginiň gözegçiligini amala aşyrmak maksady bilen tertip boýunça tükelleme işleri geçirmek.
RTPGDG-ň aragatnaşyk maglumatlary:
Telefon: (+993-12) 44-93-09
Faks: (+993-12) 44-93-05
Adres: Aşgabat şäheri, Arçabil şaýoly, j-88


text:
Hormatly Prezidentimiz Gurbanguly Berdimuhamedow ýurdumyzyň şäherleriniň we obalarynyň töwereginde tokaý-seýilgäh zolagyny döretmek boýunça işleri gowulandyrmagy tabşyrdy.
Döwlet Baştutanymyz hökümetiň mejlisinde oba hojalygyna gözegçilik edýän wise-premýer E. Orazgeldiýewiň hem-de energetika, gurluşyk we jemagat hojalygy ulgamyna gözegçilik edýän wise-premýer D. Amangeldiýewiň ünsüni Türkmenistanyň ekologiýa syýasatynyň hem-de netijesinde ýurdumyzyň şäherleriniň we obalarynyň töwereginde her ýyl müňlerçe agaç nahallary oturdylýan bagy-bossanlyga büremek maksatnamasynyň meselelerine çekdi.
Men düýn dikuçarly Aşgabada hem-de Ahal welaýatynyň bir bölegine aýlanyp gördüm, desgalaryň, täze etrapçalaryň we şäherçeleriň gurluşygynyň alnyp barlyşyny synladym, bugdaýyň ýagdaýy bilen tanyşdym diýip, döwlet Baştutanymyz belledi. Hormatly Prezidentimiz sözüni dowam edip, baglara ideg edilişine talabalaýyk gözegçilik edilmeýändigini, bag nahallaryň ýeterlik möçberde oturdylmaýandygyny aýtdy.
Döwlet Baştutanymyz bag ekilen zolaklary giňeltmelidigini, tebigaty goramak, suw, ýer we biologiki serişdeleri rejeli peýdalanmak boýunça ähli çäreleri görmelidigini tabşyrdy.
Hormatly Prezidentimiz şeýle hem örän uly ylmy we medeni ähmiýetli aýratyn goralýan çäkler bolan goraghanalary ösdürmek boýunça alnyp barylýan işleri güýçlendirmegi talap etdi.


text: Türkmenistanyň Medeniýet ministrliginiň we Türkmenistanyň Daşary işler ministrliginiň bilelikde guramagynda paýtagtymyzyň Magtymguly adyndaky Milli sazly drama teatrynda Türkmen-Amerikan baýramçylyk konserti geçirildi. Konsertde Türkmen Milli Konserwatoriýasynyň kirişli saz gurallary orkestri, depçiler topary, aýdymçylar ansambly, skripka sazandalarynyň ansambly, alt sazandalarynyň ansambly, kirişli saz gurallary kwineti, wiolonçel sazandalarynyň ansambly, kirişli saz gurallary kwarteti, kirişli saz gurallary orkestri, kamera hory we simfonik orkestri we ABŞ-dan gelen sazandalar dirižýor Eýweri Weýt, konsertmeýster Peter Thoresen, Derek Bekvold, sazanda Mai Ngugen dagylar çykyş etdiler. Türkmen-amerikan sazlary, hor toparynyň ýerine ýetirmeginde amerikan aýdymlar juda täsirli boldy. Çünki bu ýerde iki ýurduň dostana gatnaşyklarynyň netijesi bar. Milli medeniýetiniň, milli sungatynyň özara baglanyşygy bar.


text:
Türkmenistanyň Mejlisi oýlap tapyşlaryň hukuk goragy hakynda Karary kabul etdi
Mejlisiň bäşinji çagyrylyşynyň nobatdaky ýigrimi dördünji maslahaty geçirildi, onda hormatly Prezidentimiz Gurbanguly Berdimuhamedowyň alyp barýan syýasatynyň ileri tutulýan ugurlaryna, Konstitusiýanyň rejelenen görnüşine hem-de ýurdumyzyň kanunçylyk-hukuk binýadyny döwrebaplaşdyrmak boýunça toplumlaýyn maksatnama laýyklykda işlenip taýýarlanylan kanunlaryň we kadalaşdyryjy-hukuk namalarynyň birnäçesi kabul edildi. Maslahata degişli ministrlikleriň we pudak edaralarynyň, şeýle hem köpçülikleýin habar beriş serişdeleriniň wekilleri çagyryldy.
Ilki bilen parlamentarileriň garamagyna “Oýlap tapyşlaryň hukuk goragy hakynda”, “Senagat nusgalarynyň hukuk goragy hakynda” Kanunlaryň taslamalary hödürlenildi.
Çykyş edenleriň belleýişleri ýaly, hormatly Prezidentimiz Gurbanguly Berdimuhamedow tarapyndan yzygiderli durmuşa geçirilýän döwlet syýasatynyň ileri tutulýan ugurlaryna laýyklykda Türkmenistanda innowasiýa häsiýetli ykdysadyýetiň—“bilimler ykdysadyýetiniň” kemala getirilmegi, ýurdumyzyň intellektual we ylmy-tehniki kuwwatynyň hemmetaraplaýyn durmuşa geçirilmegi ugur edinilýär.
Bularyň ählisi tutuşlygyna ýokarda agzalan Kanunlaryň möhümligini şertlendirdi, bu kanunlar oýlap tapyşlaryň, şeýle hem senagat nusgalarynyň, has takygy, olaryň daşky görnüşlerini emele getirýän çeperçilik—konstruktorçylyk çözgütleriniň hukuk goragy bilen baglylykda ýüze çykýan gatnaşyklary kadalaşdyrýar.
Deputatlar şeýle hem “Türkmenistanyň Raýat iş ýörediş kodeksine üýtgetmeler we goşmaça girizmek hakynda”, “Türkmenistanyň Maşgala kodeksine üýtgetmeler girizmek hakynda”, “Ýerine ýetiriş önümçiligi we kazyýet ýerine ýetirijileriň hukuk ýagdaýy hakynda” Türkmenistanyň Kanunyna üýtgetmeler we goşmaça girizmek hakynda”, “Türkmenistanyň içeri işler edaralary hakynda” Türkmenistanyň Kanunyna üýtgetme girizmek hakynda”, “Haryt-çig mal biržalary we birža söwdasy hakynda” Türkmenistanyň Kanunyna goşmaçalar girizmek hakynda”, “Türkmenistanyň käbir kanunçylyk namalaryna üýtgetmeler we goşmaçalar girizmek hakynda”, “Türkmenistanyň käbir kanunçylyk namalaryny güýjüni ýitiren diýip ykrar etmek hakynda”, “Ýerine ýetiriji häkimiýetiň ýerli edaralary hakynda” Türkmenistanyň Kanunyna goşmaçalar girizmek hakynda”, “Döwlet häkimiýetiniň ýerli wekilçilikli edaralary hakynda” Türkmenistanyň Kanunyna üýtgetmeler we goşmaçalar girizmek hakynda” Kanunlaryň taslamalaryna garadylar.
Mundan başga-da, maslahatda “Halkara raýat awiasiýasy hakyndaky Konwensiýanyň 50 “a” we 56-njy maddalarynyň üýtgetmelerine degişli Teswirnamalaryna goşulmak hakynda”, “Halkara howa gatnawlarynyň käbir düzgünlerini bir nusga getirmeklige niýetlenilen Konwensiýa goşulmak hakynda”, “Ýaragly çaknyşyklar mahalynda medeni gymmatlyklary goramak hakynda Konwensiýa hem-de oňa degişli 1954-nji we 1999-njy ýyllaryň Teswirnamalaryna goşulmak hakynda” Türkmenistanyň Mejlisiniň kararlarynyň taslamalaryna garaldy.
Mejlisiň bäşinji çagyrylyşynyň nobatdaky maslahatynyň garamagyna hödürlenilen kanunçylyk namalarynyň taslamalary biragyzdan goldanyldy we kabul edildi. Maslahatyň ahyrynda milli parlamentiň deputatlary bu möhüm hukuk namalarynyň Garaşsyz, Bitarap Türkmenistanyň häzirki wagtda hereket edýän kanunçylyk ulgamynyň üstüni ýetirip, hormatly Prezidentimiz Gurbanguly Berdimuhamedow tarapyndan Watanymyzyň durmuş-ykdysady we demokratik özgertmeler ýoly bilen okgunly ösdürilmegi boýunça öňde goýan ägirt uly wezipeleriniň çözülmegine ýardam etjekdigine ynam bildirdiler.
Maslahatyň dowamynda guramaçylyk meselelerine hem garaldy.


text:
Mukaddes Garaşsyzlygymyzyň halkymyza eçilýän bagtyýarlygynyň saýasynda toýlarymyz toýa ulaşýar. Türkmenistanyň Halk Maslahatynyň birinji mejlisiniň ýokary guramaçylyk ýagdaýda üstünlikli geçirilmegine uly taýýarlyk işleriniň geçirilýän günlerinde päk niýetliligiň, sahawatlylygyň, agzybirligiň we jebisligiň nuruny dünýä dolduryp, Gurban baýramy dowam edýär. Berkarar dӧwletimiziň bagtyýarlyk dӧwrüniň belent ӧsüşlerine, «Türkmenistan — Beýik Ýüpek ýolunyň ýüregi» ýylynda bitirilýän işlere buýsanýan il-ulsumyzyň uludan-kiçä hemmesiniň gӧzlerinde şatlyk duýgusy uçganaklaýar. Mukaddes Gurban baýramynda adamlar dogan-garyndaşlaryny, dost-ýarlaryny, goňşy-golamlaryny saçak başyna çagyryp, agzybirligiň, jebisligiň asyl nusgasyny gӧrkezýärler. Bu baýram pederlerimizden miras galan ruhy baýlyklarymyza aýawly çemeleşýändigimizi we geljek nesillere ýetirmek barada dӧwlet derejesinde uly işleriň durmuşa geçirilýändigini dünýä aýan edýär. Gahryman Arkadagymyzyň tagallalary bilen Gurban baýramy her ýyl şatlyk-şowhuna beslenýär. Bu baýramda naz-nygmatly baýramçylyk saçagynyň başynda didarlaşmaga, birek-biregiňkä myhmançylyga barmaga, baýramçylyk bilen gutlamaga uly mümkinçiligiň bolmagy her bir adamda aýratyn buýsanç duýgusyny dӧredýär. Türkmen halkynda «Gazananyň toýa ýarasyn!» diýen dürdäne pähim bar. Bu ýagşy dilegiň many-mazmuny barada oýlananyňda, halallygy durmuş ýӧrelgesine ӧwren ildeşlerimiziň päk zähmetinden gurbanlyk bermegi sogaply ýӧrelgelere ӧwrülýändigine buýsanýarsyň. Gurban baýramynyň toý saçaklary dürli-dümen nygmatlardan doly. Saçaklaryň bezegi — mukaddes topragymyzda ӧndürilýän ak bugdaýyň unundan bişirilen mele-myssyk çӧrek, pişmedir gatlama, çelpekdir çapady halkymyzyň bolelin durmuşyndan habar berýär. Ýüreklere ýagty ýalkym saçyp, kӧňülleri päkleýän ynsanperwerligiň baýramy bolan Gurban baýramyňyz mübärek bolsun! Halkymyzy bagtyýar zamana ýetiren Gahryman Arkadagymyzyň jany sag, ӧmri uzak, il-ýurt bähbitli işleri rowaç bolsun!
Täzegül UTEÝEWA,
Türkmenistanyň Kärdeşler arkalaşyklarynyň Kӧneürgenç etrap birleşmesiniň hünärmeni.


text:
The Message of Imam Khamenei to the Youth in Europe and North America, in Turcoman language
Ýokary mertebeli ýolbaşçynyň Fransiýada ýüze çykan soňky wakalar sebäpli Ýewropa we Demirgazyk Amerikanyň ýaşlaryna ýüzlendi.
Merhemetli we bagyşlaýjy Allanyň ady bilen
Ýewropa we Demirgazyk Amerikada ýaşaýan ähli ýaşlara
Fransiýadaky soňky bolan wakalar we beýleki Günbataryň käbir ýurtlarynda bolup geçen muňa meňzeş wakalar siziň bilen ýüzbe-ýüz gürleşmäge iterdi. Men ene-ataňyzy hasaba almazlykdan däl-de, siziň halkyňyzyň we watanyňyzyň geljeginiň siziň eliňizdedigini görüp, şeýle hem hakykata ymtylýan duýgularyň siziň kalbyňyzda has janlydygy we oýadygy üçin siz ýaşlara ýüz tutýaryn. Bu hat arkaly, şeýle hem siziň ýurtlaryňyzyň syýasatçylaryna we döwletiň resmi adamlaryna ýüzlenmeýärin, sebäbi olaryň syýasaty bilgeşleýinden dogrulyk we dürs ýoldan çykarýandyklaryna ynanýaryn.
Men siziň bilen Yslam dini, aýratyn-da bu diniň size görkezilen nukdaýnazarlary we keşbi hakynda gürleşmek isleýärin. 20 ýyl bäri, ýagny takmynan Sowet Soýuzynyň dagamagyndan soň, bu beýik dini gorkunç bir duşman ýaly tanatmak üçin köp jan edildi. Gynansakda, gorky, ýigrenç duýgularyny öjükdirip, ondan peýdalanma Günbataryň syýasy taryhynda uzyn geçmişi bolan bir tendensiýadyr. Men bu ýerde häzire çenli Günbatar halklarynyň beýnilerine, ruhyna geçirilýän fobiýalaryndan söz açmak islemeýärin. Siziň özüňiz taryh bilen bagly soňky tankydy-ylmy işlere gysgaça nazar salsaňyz, täze taryhy ýazgylarda Günbatar döwletleriniň dünýäniň başga halklaryna we medeniýetlerine garşy mekirlik we ikiýüzlilik bilen ýazgarýandyyna göz ýetirersiňiz. Ýewropa we Amerikanyň taryhy gulçylyk döwri üçin utanç içindedir, kolonizm döwri üçin başy aşakdyr, derisi gara reňkli bolanlara we mesih bolmadyklara eden zulumlaryna utanýandyrlar. Siziň ýurtlaryňyzyň taryhçylary, alymlary din ady bilen katolikler bilen prawoslawlar arasynda, I we II dünýä söweşleriniň etniki we milli esaslary sebäpli dökülen ganlar üçin örän utanýandyklaryny ýüze çykardylar.
Bunuň özi öz-özünden tarypa mynasypdyr. Meniň hem bu uzyn sanawyň bir bölegini agzamakda maksadym taryhy ýazgarmak däl. Meniň islegim, siz öz intelegensiýa wekilleriňize şeýle bir sorag bilen ýüzlenmegiňiz:
Näme üçin Günbatarda jemgyýetçiligiň wyždanlary birnäçe onýyllykdan, käwagtlarda bolsa, birnäçe ýüzýyllykdan soň giç oýanmaly?
Näme üçin umumy jemgyýetçiligiň wyždany bu günüň meselelerini däl-de, uzak geçmişde bolup geçenlere üns çekýär?
Näme üçin Yslam ideologiýasyna we medeniýetine ýanaşmanyň usuly ýaly möhüm temada umumy informasiýalaşdyrmak prossesiniň öňi alynmaly?
Başgalara garşy kemsitme, ýigrenç döretme we ýalandan gorkuzma zulum bilen egoistleriň umumy häsiýetine öwrülendigini siz gowy bilýärsiňiz. Men siziň öz-özüňize şu sowallary bermegiňizi isleýärin:
Näme üçin geçmişden gözbaş alýan gorkutma we ýigrenç döretmäni ýaýratma syýasaty iň soňky derejede tizlik bilen bu gezek Yslama we musulmanlara gönükýär? Näme üçin häzirki dünýäde güýç struktura sistemasy yslam düşünjeleriniň gyra çekilip, passiw bolmagyny isleýär? Eýsem, Yslamyň haýsy taglymaty we gymmatlyklary uly güýçleriň meýilnamalaryny bimaza etýär? Eýsem, Yslam hakynda ýalňyş garaýyş formalaşdyrlymagynyň saýasynda haýsy gyzyklanmalar üpjün bolýar? Umuman, sizden birinji islegim, Yslamyň garşysyna giňden ýaýradylýan bu garalama kompaniýasynyň motiwlerini sorap, öwreniň.
Ikinji islegim, men sizden şu otrisatel ýaýradylmalara we hakykadyň bolmaýan garaýyşlaryna reaksiýa bereniňizde bu din hakda araçysyz, gönüden-göni maglumat almagyňyzy isleýärin. Sagdyn düşünje we mantyk azyndan sizi gorkuzýan, çekindirýän zadyň nämedigini, esasyny öwrenmegiňizi talap eder. Meniň nazarymy, ýa Yslam bilen bagly her bir garaýyşlary kabul ediň diýmek islemeýärin, tersine men häzirki zaman dünýäde bu dinamiki we efektiw hakykadyň size gorkuly niýet bilen görkezilmegine ýol bermäň diýmek isleýärin. Özlerine işe alynan terroristleri mekirlik bilen size musulman wekilleri diýip tanytmaklaryna ýol bermäň. Yslamy original çeşmelerden, ilkinji çeşmelerden öwreniň. Bu din bilen onuň mukaddes Gurhany, beýik Pygamberiň (saw) durmuş ýolunyň üsti bilen tanyş boluň. Bu ýerde size şeýle sowal bermek isleýärin: Häzire çenli hiç bir araçysyz musulmanlaryň Gurhanyna ýüz tutdyňyzmy? Yslam Pygamberiniň (saw) taglymatlary, onuň ahlak we ynsanperwerlik dersleri bilen tanyş bolduňyzmy? Şu güne çenli Yslam dininiň ýüzlenmesini umumy habar beriş serişdelerinden (mediýadan) başga bir çeşmeden alypdyňyzmy?
Heý özüňize Yslam dini nähili we haýsy gymmatlyklary esasynda uzyn asyrlar boýy dünýäniň iň uly ylmy-pelsepewi medeniýet we siwilizasiýasyny döredip, iň görnükli alym we akyldarlaryny ýetişdiripdir diýip sowal beripdiňizmi?
Meniň sizden islegim, gorkunç suratlandyrmalar bilen siziň bilen hakykadyň arasynda emosional-duýgy serhedini döretmeklerine, bitarap pikir ýöretmek mümkinçiligini eliňizden almaklaryna rugsat bermäň.
Kommunikasiýa tehnologiýalarynyň geografiki serhetleri açan döwründe siziň ýasama, subýektiw (hyýaly) düşünjeleriň serhedinde gabalmagyňyza ýol bermäň. Her näçe bu döredilen oýlary ýekelikde dolduryp bilmeseňiz hem siziň her biriňiz özüni we töweregindäki gurşawy habarly etmek üçin bu oýlaryň üstünden wyždan we düşünje köprüsini salyp biler. Yslam dini bilen siz ýaşlaryň arasyndaky öňden meýilnamalaşdyrylan mesele halanylmaz, emma bilesigelijilikli, hakykaty gözleýji akylyňyzda täze-täze sowallar döredip biler, bu sowallara jogap tapmak ugrunda görkezen yhlasyňyz hem hakykatlary äşgär etmek üçin amatly bir pursat bolup biler. Şol sebäpli yslamy ýazgarmazdan ozal dogry düşünme, aňlama mümkinçiligini elden bermän, belki siziň hakykata tarap jogapkärçiligiňiziň saýasynda geljekki nesiller Günbatar bilen Yslamyň arasyndaky garşylykly gatnaşygynynyň bu böleginiň taryhyny arkaýyn wyždan, azyrak ynjalyklylyk bilen ýazyp bilsinler.
Seýit Aly Hameneýi
21 ýanwar, 2015 ýyl


text:
Giriş jaňy wagtynda Siziň telefonyňyz Size jaň edýäniň telefon belgisini anyklar. Telefon apparatlarynyň köp bölegi, eger-de telefon belgisi apparatyň telefon kitabyna girizilen bolsa awtomatiki ýagdaýda adyny hem anyklaýar.
Belgi eger-de Size jaň edýän müşderide «Belgini kesgitlemekligi gadagan etmek» hyzmaty birikdirilen bolsa anyklanylmaz.
Goşmaça «Belgini anyklamaklygy gadagan etmekligi ret etmek» hyzmatyny birikdiriň, şonda Sizde «Belgini anyklamaklyk» hyzmaty, «Belgini kesgitlemekligi gadagan etmek» hyzmaty birikdirilen müşderiler jaň edenlerinde hem işlär.
USSD hyzmatyň üsti bilen birikdirmek *0809*2*3*1#
USSD hyzmatyň üsti bilen öçürmek *0809*2*3*0#


text:
(1962-2016)
Durabilbez seni gören adamzat,
Akyl-huşum haýran eden Aýna gyz.
Toý güni synladym seni, perizat,
Ýüregimi weýran eden Aýna gyz.
Boýdaşlaryň bilen dursuň jem bolup,
Arasynda saýlanýarsyň Aý bolup,
Ak ýüzüňde gara gaşyň ýaý bolup,
Akyl-huşum haýran eden Aýna gyz.
Dogry baksaň, gözleň janymy alar,
Sadap dişleň meni haýrana goýar,
Sözleşmeseň, janda armanym galar,
Ýüregimi haýran eden Aýna gyz.
Dini Şiri diýerler meniň adyma
Gijelerne sen düşýärsiň ýadyma
Kim ýetişer bu gün meniň dadyma
Ýüregimde arman goýan Aýna gyz.
Aýna gyz, Aýna gyz, päk söýgim, Aýna gyz,
Seni söýdüm, men köýdüm, dolan bäri,
Aýna gyz.
Päk söýgim Aýna gyz, Intizarym Aýna gyz.
Bellik:Aýna gyz we Bäherdeniň lälesi aýdymy aýdyp Gurbanmyrat Dagbaşyýew ýaňlan diýarymda ýeňiji bolýar. Ikisiniň-de goşgusynyň ýazary Şiri Durdyýew.
Şol Aýna gyz aýdymam 4 bent bolmaly
Dini Şiri diýerler meniň adyma
Gijelerne sen düşýärsiň ýadyma
Kim ýetişer bu gün meniň dadyma
Ýüregimde arman goýan Aýna gyz.
Aýna gyz aýdym söýgülsine bagyşlanan şol aýna diýilýän gyz hem henizem aýatda gezip ýör oña hemmeler belet. Biri elinden mikrafony alyp bagyşla halypa ýöne sen şu ýerde dursañ men häzir öýünde ýarowsuz ýatyr şol şahyr aga men şony alyp geljek şonda düşünşip bilerismi diýende şo bada yzyna Myratmuhammet Myradow öwrülip gaýdýar.
Dädem pahyr şonnada şo danalygyda il gowy bilýändir diýip iki sözde ýylgyraýardy.
Ol M. Myradow aýtya bir gezek arkasy akardionly G. Dagbaşyýew geçip barýarka saklap şu goşgymy berdim diýýä emma G. Dagbaşyýew ömrüni biziñ obamyzda Mûrçede ýaşap geçen adam elmydama dädem pahyryň ýany bilen alyp gider eken toýlarada źiwoy goşgylary şo ýerde aýdyma öwrüp aýdar ekenler öýden çykman gatnaşan ol dädem pahyr bilen.
Bir gezek G. Dagbaşyýewe söz berilende obada toýda Meni şu derejä ýetiren Şiri Durdyýewdir (Dini Şiri) diýip öz dili bilen aýdan.
Şiri Durdyýewiň ogly Hojamämmet Durdyýewiň aýdan gürrüňlerinden alyndy.
Dini Şiri Aýna gyz
(1962-2016)


text:
Türkmenistan Owganystana elektrik energiýasynyň iberilişini artdyrar
Türkmenistanyň Energetika ministrliginiň “Türkmenenergogurluşyk” konserniniň kärhanalary ýokary woltly täze elektrik geçirijini gurdylar, ondan Owganystan Yslam Respublikasyna elektrik energiýasy iberiler.
Ýurdumyz köp wagt bäri Owganystanyň demirgazyk welaýatlaryna ýeňillikli bahadan elektrik energiýasyny berýär. Türkmenistanyň Hökümetiniň şu aýyň ortasynda geçirilen mejlisinde ýene bir elektrik geçirijiniň gurluşygynyň tamamlanandygy barada meselä garaldy, ol türkmen elektrik energiýasynyň goňşy ýurda iberilýän möçberini artdyrmaga mümkinçilik berer.
“Türkmenenergogurluşyk” könserniniň kärhanalary- “Sütün” gurluşyk müdirligi, Marynyň, Lebabyň we Daşoguzyň gurluşyk-sazlama kärhanalary goňşy döwlet bilen serhede çenli 130 kilometre golaý ýokary woltly elektrik geçirij çekdiler. Durnukly elektrik berlişini üpjün etmek üçin Mary welaýatynda “Rabatkaşan” (110-kW kb) we Lebap welaýatynda “Atamyrat” (500kW) kiçi beketleriniň mümkinçilikleri artdyryldy, demir we beton sütünleriň ýüzlerçesi oturdyldy, bar bolan asma geçirijileriň durky täzelenildi we täzeleri çekildi, kiçi beketler we elektrik bölüjiler täzelenildi. Serhetýaka sebitlere 110 kW elektrik geçirijileriň ikisi, şeýle hem 35/10 kw elektrik geçirijisi çekildi. Olaryň biri - “Rabatkaşan” kiçi bekediniň gurluşygy doly tamamlandy. Ýurdumyzyň energetikleriniň ýerine ýetiren işleri Owganystan Yslam Respublikasynyň dürli ilaly ýerlerini elektrik energiýasy bilen üpjün etmäge mümkinçilik berer.
Goňşy döwletiň halkyna ynsanperwer kömek we hemmetaraplaýyn goldaw bermek bilen ýurdumyz Türkmenistan-Owganystan-Pakistan-Hindistan gaz geçirijisiniň gurluşygy, TOP ugry boýunça elektrik geçirijisi we optiki-süýümli aragatnaşyk ugry ýaly wajyp infrastruktura taslamalaryna, demir ýollaryň gurluşygyna başlangyç berýär. Degişli maksatnamanyň çäklerinde durmuş ähmiýetli binalaryň birnäçesi guruldy. Täze elektrik geçirijisiniň gurluşygy dostlukly Owganystanyň durmuş - ykdysady infrastrukturasynyň dikledilmegini çaltlandyrar.
www.turkmenistan.gov.tm


text:
Özbegistanyň prezidenti Şawkat Mirziýoýew özünden öň ýurdy dolandyran awtokrat lider Yslam Kerimowyň gol astynda gulluk edenleriň “üstünden düşmekde” elinde baryny gaýgyranok.
Yzyna düşülýän adamlaryň galyň sanawy düzüldi. Sanawda ýurduň Maliýe ministrligindäki öňki ýüzlerçe gullukçy “alakalar”, ýokary derejeli resmiler, kanun goraýjy edaralaryň agentleri we beýlekiler bar.
Ýurdy 27 ýyllap dolandyran Karimowyň käbir dogan-garyndaşlary hem tutha-tutlukdan öz paýyny alan-da bolsa, onuň aýaly nyşana düşmekden ilkibaşda gutulypdy.
Ýöne görnüşinden, indi gutulmaýan ýaly.
Golaýda AÝ/AR-yň Özbek gullugyna syzyp gelen ses ýazgyda Mirziýoýew ýurduň Fergana jülgesiniň ykdysadyýetiniň üstünden düşdi. Ol bu möhüm regionyň senagat taýdan yza galmagy bilen bagly, mundan ozal gözegçiligiň öz ellerindedigine giňden ynanylan tohumy günäkärledi.
“Soňky 27 ýylyň dowamynda Ferganada ýekeje zawod hem gurulmady. Meniň pikirimçe Ferganadaky nebti gaýtadan işleýän desgany tutuşlygyna metalloloma tabşyrsak hemmämize bähbitli bolardy. Ferganaly şol gelinler bu desgany ýykan-ýumran etdiler. Gödegirägem bolsa şeýle diýýärin. Siz meniň kimler barada gürrüň edýänime düşünýärsiňiz” diýip, ol aýtdy.
“Şol alakalar Ferganadaky hemme zady basyp alyp, weýran etdiler. Bu hakykat. Ferganadaky desganyň gözegçiligi hem şolardady. Garakçylar Fergana regionyny taladylar. Siziň hemmäňiz meniň kim barada gürrüň edýänimi bilýärsiňiz” diýip, Mirziýoýew belledi.
Özbek syýasatyny ýakyndan yzarlaýan synçylaryň pikirine görä, şol “gürrüňi edilýänler” Tatýana Karimowa we onuň aýal dogany Tamaradyr. Tamaranyň ogly, ýagny Tatýananyň ýegeni agzalýan zawody dolandyrýardy. Aýdylmagyna görä, şol ýegen zawodyň üsti bilen millionlarça dollary ogurlapdyr.
Mirzoýoýewiň näme sebäpden edil häzir Karimowanyň üstünden düşýändigi mälim däl. Ýöne bu kada laýyk gelýär. Özbek häkimiýetleri Karimowyň iki gyzy, Gülnara Karimowany we Lola Karimowa-Tillaýewany birnäçe aýlap derňäp gelýär. Gülnaranyň işi bilen bagly derňew ýyllap dowam edip gelýär.
“Beýleki bir tarapdan, bu ýagdaý Sowet, post-Sowet giňişliginde däbe öwrüldi. Siz öňki ýolbaşçynyň maşgalasy ýa-da onuň ýakyn töweregine garşy iş açýarsyňyz, sebäbi siz muny öz pozisiýaňyzy berkitmek üçin zerur hasaplaýarsyňyz” diýip, 2000-nji ýyllaryň başlarynda Birleşen Ştatlaryň Özbegistandaky ilçisi bolup işlän Jon Purnell aýtdy. “Muňa düşünmek aňsat. Mirziýoýew häzir kimiň başlykdygyny görkezmek isleýär” diýip, ol belledi.
“Beýleki bir tarapdan, ýagdaýyň başgaça düşündirişem bolup biler. Munuň sebäbi aýdyşym ýalydyr, ýöne şol bir wagtyň özünde Mirziýoýew Karimowyň döwründe baş goşulan korrupsiýa hadysalaryna meňzeş wakalaryň mundan beýläk kabul ederliksizdigini duýdurmak isleýär” diýip, ol belledi. “Ýöne ýagdaýa optimistik çemeleşilende bu şeýle” diýip, öňki ilçi sözüne goşdy.
Kadr çalşygy
2016-njy ýylyň sentýabr aýynda Karimowyň ölüm habary yglan edilenden soň, şondan soňky aýlarda Mirziýoýew korruspiýa garşy göreş çärelerine girişip, ençeme ýokary wezipeli resmini wezipesinden boşatdy.
Ýurduň howpsuzlyk gullugynyň başlygy Ruslan Inoýatow hem işden boşadyldy. Köpler oňa Karimowyň ölüminden soň hem eldegirmesiz galar gözi bilen seredýärdi.
Iki onýyllygyň dowamynda özüne “milletiň atasy” diýdiren diýdimzor Karimowyň üstünden düşmek görnüşinden Mirziýoýew üçin adalatly oýun ýaly bolup görünýär.
Häkimiýetler birwagtlar milletiň atasy diýlip tanalan adamyň garşysyna jemgyýetçilige açyk simwoliki işler edenden soň, Karimowyň ýylpyldysy ep-esli söndi.
Döwlet telekanalynyň işgärlerine Karimowyň adyny agzamazlyk barada berk tabşyryk berildi. Daşkendiň döwlet muzeýiniň işgärleri Karimowyň muzeýdäki portretleriniň sökülýändigini habar berdi.
Bu aralykda, Karimowyň ýakyn maşgala agzalary jemgyýetçilikde seýrek göze ilip başlady.
Tatýana Karimowa iň soňky sapar 2017-nji ýylyň awgust aýynda Daşkentde adamsyna mawzoleý bagyşlamak dabarasynda jemgyýetçilige çykdy. Ol dabarada gysga söz sözledi, hem-de gül goýmak çärelerine gatnaşdy.
Bu çärä Karimowyň kiçi gyzy Lola Karimowa-Tillaýewa hem-de Karimowyň agtygy Iman hem gatnaşdy. Iman ozallar kakasynyň mirasdüşeri hasaplanan, ýöne kakasynyň hökmürowanlygynyň soňky döwürlerinde özbek häkimiýetleri bilen arasyna tow düşen öňki model, diplomat, moda dizaýnçysy we ýokary gatlagyň wekili şöhratparaz Gülnaranyň gyzydyr.
Gülnaranyň indi birnäçe ýyl bäri öý tussaglygynda ýa-da türme tussaglygyna saklanylýandygyna ynanylýardy. Özbek häkimiýetleri ony korrupsiýa aýyplamalary esasynda günäli tapdy. Ýöne onuň häzirki ýagdaýy nämälimliginde galýar.
Karimowy hatyralap 2017-nji ýylyň awgustynda geçirilen dabaradan soň Lola jemgyýetçilikde göze ilmedi. Ol ondan ozal eýeleýän ähli wezipelerinden çetleşdirildi, ýa-da öz arzasyny ýazyp işden çykdy. Iman hem şol çäreden soň köpçülige çykmady.
Ýöne Iman oňa degişlidigi tassyklanylmadyk Instagram hasabynda özüniň öýe, Londona barýandygyny aýdyp surat paýlaşmagy bilen jemgyýetçilikde täzeden peýda bolupdy.
Öz wagtyny häzir adamsy, çagalary bilen bilelikde Pariž bilen Los Anjelsiň arasynda gatnap geçirýän Lola kakasynyň döwründe Özbegistanyň ÝUNESKO-daky ilçisi wezipesine bellenilipdi.
Fergananyň gelinleri
Özbegistanyň Gyrgyzystan we Täjigistan bilen serhetleşýän araçägiň ýakasynda ýerleşýän Fergana jülgesi esasy girdejisini oba-hojalyk önümçiliginden gazanýar. Ýöne ol ýerde ýerleşýän nebti gaýtadan işleýän zawod köp adamy iş bilen üpjün edýär, şol sanda zawod nebit önümleriniň, hem-de nagt puluň çeşmesi bolup hyzmat edýär.
Özbek synçylarynyň aýtmagyna görä, 2000-nji ýyllaryň başlarynda bu desga Tatýana Karimowanyň aýal dogany Tamara Sobirowanyň ogly Akbarali Abdullaýewe degişlidi. Fergana regionynda ýerleşýän başga-da köp sanly iri desgalaryň, şol sanda gymmat otelleriň, tekstil fabrikleriň, kwartz magdan önümçiligi bilen meşgullanýan kärhanalaryň hem Abdullaýewiň gözegçiligindedigine ynanylýardy.
Ol Özbegistanyň haýyşy boýunça 2017-nji ýylda Ukrainada tussag edildi. Özbegistan onuň millionlarça dollary ogurlamak aýyplamalary esasynda ýurda ekstradisiýa edilmegini sorady. Ýöne şol ýylyň iýun aýynda Ukraina oňa bosgunlyk statusyny berdi, sebäbi Abdullaýew kazyýete özüniň ýurda dolanan ýagdaýynda öldüriljekdigini aýtdy.
Abdullaýewiň häzirki wagtda nirede ýaşaýandygy nämälimliginde galýar.
Britaniýada ýerleşýän Chatham House aň-düşünje guramasynyň hem-de Orsýetiň Ylymlyar Akademiýasynyň ylmy işgäri Stanislaw Priçin post-sowet Özbegistanda güýjüň ilkinji gezek Karimowyň hökümetinden Mirziýoýewiň hökümetine geçýändigini, şeýle-de Özbek elitasynyň arasynda bolup geçýän tutha-tutlygyň, Karimowyň dogan-garyndaşlarynyň üstünden düşülmeginiň beýleki Merkezi Aziýa döwletlerdäki ýagdaýlar bilen deňeşdireniňde özboluşlydygyny aýtdy.
Ol Özbegistanda güýjüň şahsylaşdyrylýandygyny gürrüň berdi. “Ol ýerde döwlet institutlary ýok, diňe adamlar we şahsyýetler bar” diýip, Priçin belledi.
“Yslam Karimow we onuň maşgalasy ykdysadyýetiň we güýjüň merkezinde ýerleşýärdi. Elbetde, şahsyýet üýtgän ýagdaýynda, hökman, sistema-da üýtgäýmelidi” diýip, ol aýtdy.


text:
Aýyñ soragy
Sentýabr aýyndaky bäsleşigimiziň soragy
Sentýabr aýyndaky bäsleşigimiziň soragy şeýle: Şu ýyl 30-njy Awgust ýeňiş Baýramynyň näçe ýýllygy bellenilip geçildi?
- 96
- 94
- 97
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler. Jogaplaryńyzy sentýabr aýynyñ 31-ne çenli internet, faks ýada poçta arkaly biziñ salgylarymyza ugradyp bilersiñiz.
Biziñ internet salgymyz turkmen@trt.net.tr
Faks nomerimiz: 90- 312 4633454
Hat salgymyz PK 333, 06443 Ýenişehir Ankara,Türkiýe
Size üstünlik arzuw edýäris.


text:
Häzir birleşigiň garamagyndaky kärhanalarda öndürilýän dermanlaryň sany 340-dan geçip, olaryň köpüsi meýletin saglyk ätiýaçlandyrma şahadatnamasy bilen ilata ýeňillikli goýberilýär. Olar hili, howpsuzlygy we täsirliligi taýdan dünýä derejesindäki talaplara gabat gelýär.
Olar hili, howpsuzlygy we täsirliligi taýdan dünýä derejesindäki talaplara gabat gelýär. Birleşik öz işini Çuňňur Hormatlanýan Türkmenistanyň Prezidenti Gurbanguly Berdimuhamedowyň ensiklopedik işi bolan „Türkmenistanyň dermanlyk ösümlikleri“ atly kitabyna esaslanyp gurnaýar.


text:
Hawa,corekden bismilla edip, cay icip bashladylar. Gurruñ gyzyshdy. Sohbetiñ mowzugy oylenmek meselesiniñ dashynds boldy. Gepiñ ahyrynda Bally husyt
---Jalay molla, seniñ isleyan gyzyñ gylyk- hasiyeti, boy-syraty nahili bolsa yagshy- diyip,oy eyesinden sorady.
---Ine,sheyle bolmaly-diyip, Jalay molla sohbetdeshine garap, bir goshgy aydar boldy,gor,bak,name diyer.
Bally aga, tapan gyzyñ
Yuregimiñ tary bolsun.
Syn edemde,guler yuzi
Gyshyñ akja gary bolsun.
Goyaki,bir jubut gumry-
Bile yashap,sursek omri,
Doshundaki gosha yumry
Bagyñ alma-nary bolsun.
Bashynda akyl-kemaly,
Goltukdan ossun shemaly.
Boy-syraty,gul-jemaly
Gozlerimiñ nury bolsun.
Bolsun edaly-edepli,
Oturup-turshy mekdepli.
Yigrenyan gyzym kop gepli,
Sozleriniñ yeri bolsun.
Yatan bir yalta bolmasyn,
Bir janly halta bolmasyn,
Akyly kelte bolmasyn,
Sozleri soz duri bolsun.
Kirim yuwup,bitim syksyn,
,,Lepbey" diyp,oñumde coksin,
Dusheklerim serip-kaksyn,
Ari ucin chory bolsun.
Sagdyn bolsun alyan demi,
Añlasyn cak bilen ceni,
Jalay molla,gepiñ jemi,
Duranja bir peri bolsun.
Elkissa,Jalay molla goshgyny tamam etdi. Husyt gashyny cytdy
---Jalay molla,bir kemsiz gozel bolmaz diyipdirler. Sen-a asyl Goroglyñ Sapar Kosesine meñzediñ.Adamcylyk bu. Mayda-cuyde kemi bolman bolmaz. Seniñ goshgyda isleyan gyzyñ han-patyshalara-da nesip eden daldir.Bolmadymy goltugnyñ teyinden shemal gecip duran biri. Iyjek-icjegiñi tayarlap berse, kiriñi yuwup, egniñi,oyuñi arassa saklasa bolmadymy saña.
---Dogry aydyañ,Bally aga. Goltugunyñ teyinden shemala derek yylan gecmese boldy. Ojagyma sharik bolup otursa, men shoña yuz-muñ razy. Yakamdan tutup,towereginde pyrlap yoren jenjelkesh bolmasa boldy.
---Ony gaygy etme, inim. Bashga yeriñden tutsa-da yakañdan tutmaz. Aljak gyzyñ añyrsyna-barsine gaty belet bolaryn.Sorashdyrma kemini goymaryn.
---Sheydewer, Bally aga.
Sheylelikde, maslahaty messa, messini kowshe gabadylar.
Bally husyt omyn edip,yerinden turdy.Jalay molla myhmanyny esli yere cenli ugratdy.
Jalay molla ( 7 )
Hawa,corekden bismilla edip, cay icip bashladylar. Gurruñ gyzyshdy. Sohbetiñ mowzugy oylenmek meselesiniñ dashynds boldy. Gepiñ ahyrynda Bally husyt
-
Jeksparro
4 months ago
- Baý-bää. Jalaý molla diýdiñow...


text:
S.A.Niýazow adyndaky “Buýan” oba senagat toplumy; buýan köküni öndürüji, eksport ediji we buýan kökünden önüm çykaryjy Türkmenistandaky ýeke täk kärhanasydyr. Bu toplumyň taryhy 100 ýyldan hem geçýär. XX-nji asyryň başynda 1906-njy ýylda presleýän zawody, iňlis-amerikan firmasy “Mak-Andryus we Ko” häzirki Türkmenabat şäheriniň ýerleşýän ýerinde goýdy, we şol günden bäri Amy Derýanyň kenaryndan Buýan kökiniň toplanmagy we buýan köküniň senagat öndürüjiligi başlandy.
1967-nji ýylda buýan kökünüň goýy ekstraktyny çykarýan zawod guruldy we 2008-nji ýylda kompleksiň düzümüne buýan kökünüň gury ekstrakt öndürüji zawody hem ulanyş üçin girizildi.
Agrosenagat kompleksiniň işleýiş görünüşleri:
Soraglaryňyzy, teklipleriňizi we bellikleriňizi aşakdaky form arkaly iberip bilersiňiz. Iň ýakyn wagtda jogaplanar.
Türkmenabat şäheri, Magtymguly köçesiniň 25-nji jaýy, S.A.Nyýazow adyndaky “Buýan” oba senagat toplumyTelefon:
+993 (422) 36499Faks:
+993 (422) 36499E-mail:
apk.buyan@mail.ru
Hat ýollaň


text:
Bu barada Türkmenistanyň Ministrler Kabinetiniň
Başlygynyň orunbasary B.Abdyýewa 25-nji maýda geçirilen Hökümet
mejlisinde döwlet Baştutanyna habar berdi. Şol mejlisde wise-premýer
döwlet Baştutanymyz Gurbanguly Berdimuhamedowyň garamagyna “Sport”
teleýaýlymynda halkara sport ýaryşlaryny ýaýlyma goýbermek barada daşary
ýurt kompaniýasy bilen şertnama baglaşmak hem-de çykdajylary tölemek
hakyndaky çözgüdiň taslamasyny hödürledi.
"Sport" teleýaýlymy häzirki wagtda hem "Setanta" ýaýlymy bilen
baglaşylan şertnamanyň esasynda halkara sport ýaryşlarynyň birnäçesini
göni ýaýlymda görkezýär. Milli sport ýaýlymymyz häzir Futbol boýunça
dünýä çempionatynyň duşuşyklaryny göni ýaýlymda görkezmek boýunça hem
gepleşikleri geçirýär.
Çeşme: turkmenportal.com


text:
Tazelikler
-
25 sentýabr 2018
Gürrüňdeşlik agşamy
Siz fransuz dilinde erkin gürlemek isleýärsiňizmi? Siz alan bilimiňizi tejribe arkaly ösdürmek isleýärsiňizmi? Siz fransuz mugallymlary bilen gürleşmek we pikir alyşmak isleýärsiňizmi?[Okamak...]
Onda, biziň gürrüňdeşlik agşamymyza gatnaşmaga geliň (...)
-
18 iýul 2018
2018-nji ýylyň iýul aýynyň 14-ne Aşgabatda Fransiýanyň milli baýramynyň bellenilmegi
Fransiýanyň Ilçihanasy şenbe güni, 2018-nji ýylyň iýul aýynyň 14-ine «Ýyldyz» myhmanhanasynda Fransiýa respublikasynyň milli baýramy mynasybetli baýramçylyk gurnady we oňa 350-den gowrak myhman gatnaşdy.[Okamak...]


text:
Halkara pul gaznasy Türkmenistanyň durnukly ösüşini çaklaýar
Ministrler Kabinetiniň 2017-nji ýylyň 10-njy noýabrynda geçirilen mejlisinde Halkara pul gaznasynyň wekiliýetiniň işiniň netijeleri barada habar berildi. Wekiliýet milli ykdysadyýetimiziň ösüşine ýokary baha berdi, munuň özi hormatly Prezidentimiz Gurbanguly Berdimuhamedowyň döwlet syýasatynyň üstünlikleri beslenýändiginiň nobatdaky subutnamasydyr
Bellenilişi ýaly, HPG-niň bilermenleri tarapyndan taýýarlanylan bu baradaky habarda, 2017-nji ýylyň 1-8-nji noýabry aralygynda Aşgabada amala aşyran iş saparynyň jemleri barada habar berildi. Saparyň çäklerinde iri maliýe guramasynyň baştutany jenap Martin Sommer döwlet edaralarynyň jogapkärli işgärleri, ýurdumyzyň maliýe düzümleriniň, ylmy toparlarynyň hem-de diplomatik bileleşigiň wekilleri bilen duşuşyklary geçirdi. Makroykdysady we maliýe ýagdaýy, ykdysady wehimler, şeýle hem ýurdumyzyň geljegi üçin ösüşine çaklama bermek meseleleri duşuşyklarda garalan möhüm ugurlar boldy.
HPG-niň saparynyň jemleri boýunça habar beriş serişdeleri üçin taýýarlanan maglumat habarynda Türkmenistanyň ykdysadyýetiniň nebite we tebigy gaza nyrhlaryň peselmegi bilen bagly täze ýagdaýlara uýgunlaşýandygy bellenilýär. Resmi taýdan yglan edilen ösüş derejesi daşyndan getirilýän harytlaryň ornuny tutýan önümleriň öndürilmeginiň, karz syýasatynyň giňeldilmeginiň hem-de tebigy gazy eksport etmegiň hasabyna umuman durnukly bolmagynda galýar. Göz öňünde tutulýan täze gazy gaýtadan işleýän toplumlaryň ulanmaga berilmegi ykdysady işjeňligiň mundan beýläk-de ösüşine ýardam berer.
HPG-niň bilermenleri tarapyndan resmi düzümler tarapyndan makroykdysady özgerişliklere, hususan-da, döwlet maýa goýumlarynyň kem-kemden azaldylmagy we jemagat hyzmatlaryna nyrhlaryň üýtgedilmegi özgerişliklere ýardam berer. Döwlet mýa goýumlarynyň çykdajylarynyň kem-kemden azaldylmagy milli walýutanyň çalşylýan hümmetiniň derejesine üýtgetme girizmek bilen bilelikde hem-de walýuta kadalaşdyrylmagyny oňynlaşdyrmak çäreleri netijeli ädimleriň hatarynda görkezildi.
Ýakyn geljek baradaky çaklamalar babatynda milli ykdyswadyýetiň öňünde amatly mümkinçilikler açylýar. Hususy bölegiň mundan beýläk-de ösdürilmeginiň zerurdygyna aýratyn üns berilýär, netijesiz kadalaşdyrylmagynyň hem-de işewürligi alyp barmagyň ýönekeýleşdirilmegine ilkinji derejeli üns berler, munuň özi esasan-da döwlet kärhanalarynyň hususylaşdyrylmagyna hem-de ilkinji nobatda adam mümkinçilikleriniň peýdalanylmagyna degişlidir.
Şeýle hem jemleýji resminamada ýakynda kabul edilen ýurdumyzy durmuş-ykdysady taýdan ösdürmek boýunça 2018-2024-nji ýyllar üçin Türkmenistanyň Prezidentiniň maksatnamasynyň ähmiýeti bellenilýär, bu maksatnama has uzak geljek üçin durnukly we ählumumy ösüşi höweslendirmek maksady bilen bazar gatnaşyklaryna gönükdirilen özgertmeleri giňeltmek we çuňlaşdyrmak üçin mümkinçilikleri açýar. Erkin ykdysady zolaklarda ýönekeýleşdirilen düzgünler täze hususy maýa goýumlaryny, daşary ýurt maýa goýumlaryny özüne çekip biler, islendik oňyn mysallary Türkmenistanyň beýleki sebitlerinde hem giňden ýaýratmak gerek.
Türkmenistanyň Döwlet habarlar agentligi


text:
Kerkukda türkmenleriň başladan protestleri dowam edýär
Yragyň Kerkuk şäherinde ýaşaýan Türkmenleriň umumy saýlawda galplyk edilendigi sebäpli başladan protestleri üç günden bäri dowam edýär
Protest aksiýasyna gatnaşan Yrak Türkmen Frontunyň Kerkuk welaýat ýaşlarlar bölüminiň ýolbaşçysy Muhammet Gökkaýa; “Türkmen saýlawçylarynyň seslerine eýe çykmak üçin ýaşlar guramasy üç gije-gündizden bäri nobatda” diýdi.
Sesler el bilen sanalýança “nobata duran” ýerlerinden gitmejekdiklerini beýan eden Gökkaýa, “galp we hileli” saýlawyň ýeke-täk jogapkäriniň Ýokary saýlaw komissarlygydygyny aýtdy.
Maýypdygyna garamazdan maşgala agzalary bilen protest meýdanyna baran kerkukly Mustafa Hamzeli bolsa saýlawda beren sesleriniň hukugyndan başga zat islemeýändiklerini we hukuklaryny basgylatmajakdyklaryny aýtdy.


text:
Türkmenistanyň pasporty 2017-nji ýylda syýahatçylyk üçin oňaýlylygy boýunça 78 reýting görkezijili ýurtlaryň hataryna girdi.
Pasport Indeksi atly neşiriň çap eden hasabatynda dünýäniň jemi 95 ýurdy görkezilýär we ýurtlara berlen baha raýatlaryň milli pasportlary bilen wizasyz syýahatçylyk etmek mümkinçiligine esaslanýar.
Hasabatda, Türkmenistanyň raýatlarynyň dünýäniň 43 ýurdyna wizasyz syýahat edip bilýändigi aýdylýar. Türkmenistan bilen bir topara Niger, Kamboja we Madagaskar girýär.
Merkezi Aziýa ýurtlaryndan Täjigistanyň we Özbegistanyň reýtingi 73 diýlip görkezilýär we bu ýurtlaryň raýatlarynyň dünýäniň 54 ýurduna wizasyz syýahat edip bilýändigi aýdylýar.
Pasport Indeksine görä, birinji setirde Germaniýa, onuň yz ýany Şwesiýa we Singapur görkezilýär. Germaniýanyň pasporty 157 ýurtda wizasyz syýahat etmäge mümkinçilik berýär.
Hasabatda iň soňky setiri Owganystan eýeleýär.


text:
AMBASSADE DU TURKMÉNISTAN
RÉPUBLIQUE FRANÇAISE - PARIS
Häzirki wagtda 2012-2016-njy ýyllarda Medeniýet Ministrliginiň esasy işi Türkmenistanyň medeniýetini ösdürmek, medeniýet pudagynyň amatly şertlerini sazlamak, milletiň arasynda şahslary ryhy we medeni taýdan durmuşa geçirmek bolup durýar.
Döwletiň medeniýet babatdaky syýasatyny durmuşa geçirmek, ilkinji nobatda, dürli çäreleri halkara derejesinde geçirmekden ybaratdyr. Şeýle-de, medeniýet pudagynda geçirilen ajaýyp çäreleriň hataryna HHR, GFR, Koreýa Respublikasy, Ukraina, Belarus, Azerbaýjan Respublikasy bilen diplomatik gatnaşyklaryň 20 ýyllygy mynasybetli geçirilen çäreleri hem belläp geçmelidiris.
Şu günki günde Türkmenistanda EYR-yň, Belarusyň, Tatarystanyň, Türkiýäniň Medeniýet günleri geçirildi. Şeýle-de, Türkmenistanyň Medeniýet günleriniň Awstriýanyň paýtagty Wenada, Russiýa Federasiýasynyň Astrahan şäherinde ýokary derejede geçirilendigini belläp geçmelidiris. Mundan başga-da, Özbegistanda Türkmen kinolarynyň günleri hem geçirildi. Şeýle-de, Mary şäherinde geçirilen çäreler, 2012-nji ýylda BMG-niň medeniýet günleriniň geçirilmegi hem-de “Gadymy Merw — dünýä medeniýetiniň merkezi” atly halkara maslahatyň geçirilmegini hem belläp geçmelidiris. 2012-nji ýylda Izmir şäherinde geçirilen çäreler Türkmenistanyň sungat ussatlarynyň çykyşy we Türkmenistanyň Prezidentiniň Türkiýe Respublikasyna bolan resmi saparyny belläp geçmelidiris.
Medeniýet hyzmatlarynyň hilini giňeltmek we ösdürmek üçin, ilaty kämilleşdirmek, döredijilik toparlarynyň repertuaryny täzelemek, muzeý we kitaphana gaznalaryny, medeniýet ulgamlarynyň işlerini sazlamak ugrunda yzygiderli işler alnyp barylýar. Şu günki günde ýurtda 11 sany döwlet teatry, 31 sany döwlet muzeýi, şeýle-de welaýatlarda 667 oba medeniýet we döredijilik öýleri hereket edýär. Olaryň işinde täze görnüşler we usullar ornaşdyrylýar.
Hususyýetçilikde bu ulgamlaryň işiniň has-da täsirliligi, olaryň işgärleriniň hünär derejesini ýokarlandyrmak, esasan hem sebit derejesindäki wajyplygy üçin guramaçylyk-usulyýet kömegini bermekde ýörite topar döredildi. Şol topar welaýatlarda, medeni işlerini seljerilýän esasy ýerlerde iş saparlaryny alyp barýarlar, şol ulgamlaryň işgärleri bilen seminarlary guraýarlar, maslahat kömeklerini berýärler. Medeni ýagdaýlarynyň kesgitlenen hereketlerini tassyklamak bilen ýurtda we döwlet syýasatynyň medeniýet ulgamynyň maksatlaryna we artykmaçlyklaryna degişli bolan esasy meseleleriň hatarynda, ýurduň dünýä arenasyndaky häzirkizaman at-abraýyna gönüden-göni umumy medeniýet giňişliginiň goşýan goşandy bilen baglanyşyklydyr. Şuňa laýyklykda, döwlet baştutany Gurbanguly Berdimuhamedow 2012-nji ýylda Garaşsyz Döwletleriň Arkalaşygynda Türkmenistanyň başlyklyk etmegi hökmünde şeýle temanyň üstünde we bular bilen baglanyşykly medeni wakalar barada durup geçdi.
2012-nji ýylyň oktýabrynda Aşgabatda GDA agza döwletleriniň ylmy-döredijilik işgärleriniň VII forumy geçirildi. Bu barada aýtmak bilen, milletiň Lideri bu möhüm halkara çäresine düýpli taýýarlyk görmek barada berk tabşyryk berdi. Forum we çäre bilen baglanyşykly maksatnama taýýarlanyldy, forumy geçirmekde ýokary derejeliligi gazanmak üçin guramaçylyk işleriň aýdyň meýilnamalary işlenildi.
Medeniýet ulgamynyň ösmegine döwlet köp serişdeleri goýberýär.
Ýurtda köpsanly ulgamlaýyn medeniýet edaralary- teatrlar, kinokonsert merkezleri, kinoteatrlary, muzeýler, medeniýet köşkleri, kitaphanalar we beýleki durmuş-medeni maksatly desgalar gurulýar.
Ylmy-gözleg we arheologiýa işlerine hem köp serişdeler goýberilýär. Medeniýet ulgamynyň işgärleriniň hünär derejeleriniň ýokarlandyrylmagyna we taýýarlanmagyna esasy üns berilýär.